''SEMBERIJA TRANSPORT'' BIJELJINA: Obezbijedili BESPLATNE UDŽBENIKE ZA DJECU svojih radnika :: Dešavanja u Bijeljini ::\n15. septembar 2019. / 14:06\n''SEMBERIJA TRANSPORT'' BIJELJINA: Obezbijedili BESPLATNE UDŽBENIKE ZA DJECU svojih radnika\nBijeljinski “Semberija Transport” se može pohvaliti činjenicom da vozači za sada ne napuštaju ovo preduzeće i ne razmišljaju o odlasku u EU, kaže Pantelija Mitrović, direktor ovog preduzeća, ističući da menadžment vodi računa o platama zaposlenih i pokušava na razne načine popraviti njihov materijalni položaj.\n“ I na početku ove školske godine obezbijedili smo besplatne udžbenike za djecu naših radnika. Za trideset i troje djece, 20 osnovaca i 13 srednjoškolaca, nabavili smo udžbenike. Već godinama organizujemo takve akcije i radnici su nam zahvalni na tome, jer imamo i radnike koji imaju po troje djece u školi. To je ogroman mjesečni izdatak u vremenu u kome živimo”, kaže Pantelija Mitrović za Portal “Dešavanja u Bijeljini”.\nPreduzeće „Semberija Transport“, najstarije auto – prevozničko preduzeće u Semberiji, koje osim prevozničke djelatnosti ima vlastitu turističku agenciju i auto - školu, trenutno zapošljava 85 radnika.\nU ovom preduzeću spremno dočekuje početak još jedne školske godine. Pantelija Mitrović, kaže da na području grada trenutno saobraća 15 autobusa “Semberija Transporta” koji su na raspolaganju učenicima gradskih i područnih škola.\n„ Ostvarujemo dobru saradnju i sa privatnim autoprevoznicima. Na početku svake školske godine najviše pažnje usmjeravamo na stvaranje pretpostavki za bezbjedan prevoz učenika, ali i drugih građana. Međugradski prevoz nesmetano organizujemo na području BiH, Sarajeva, Istočnog Sarajeva, Banjaluke, ali i Srbije, Novog Sada i Beograda. Uspješno organizujemo i saobraćaj na međunarodnim linijama za Sloveniju, Njemačku i Austriju”.\nŠto se tiče cijene mjesečnih karata za učenike, Mitrović kaže da već godinama unazad iznos od 50 odsto od cijene mjesečne karte subvencioniše Ministarstvo prosvjete i obrazovanja RS.\n“ Već sedam do osam godina resorno ministarstvo subvencioniše polovinu cijene autobuske karte za prevoz učenika i to znači puno za roditelje djece koja pohađaju osnovnu i srednju školu. Prosječna cijena karte koju roditelji plaćaju košta 60 KM. Ministarsvo doplaćuje tu cijenu za učenike koji stanuju na udaljenosti većoj od četiri kilometra od škole. Škole dostavljaju spiskove učenika koji stanuju na tim dužim relacijama, tako da se na osnovu toga i ostvaruje subvencija. Mi dnevno prevozimo, u dvije smjene, oko 1.500 učenika. Ukoliko bismo uzeli u obzir desetogodišnji period, ta cifra je smanjena za oko 500 učenika. Nekada je Bijeljina godišnje imala 1.000 osnovaca i isto toliko srednjoškolaca. Srednjoškolci su se zadržali na godišnjoj cifri od 900, dok su osnovci pali na cifru od 550. Manje se učenika upisuje svake godine i to je ono što utiče i na broj učenika koje prevozimo svakodnevno od kuće do škole i obrnuto”.\nMitrović kaže da svake godine “Semberija Transport” šalje precizne podatke u Gradsku upravu, prilikom planiranja budžeta za narednu godinu, o stvarnom stanju učenika koji koriste gradski prevoz.\n“Na nivou grada pokušavamo godinama da nadoknadimo tu negativnu finansijsku razliku koja nastaje zbog smanjenja broja učenika u prevozu. Mi svakodnevno imamo u saobraćaju 15 autobusa, ali se, naprimjer, do juče u autobusima vozilo 60, a danas svega 45 učenika. Naši prijedlozi nisu nailazili na pozitivan odjek, kao što ni subvencioniranje javnog gradskog prevoza do dana današnjeg nje riješeno na pozitivan način i sve je ostalo mrtvo slovo na papiru. Prije 12 godina izrađena je ozbiljna stručna analiza od strane Saobraćajnog fakulteta iz Beograda i CIP instituta, koju je grad isfinansirao. Kad su se izjasnili koliko bi grad trebalo na nivou godine da izdvoji sredstava za subvencionisanje javnog gradskog prevoza, Gradska uprava je samo odgovorila da za taj projekat nema dovoljno sredstava. Zbog toga imamo neuređen gradski prevoz. Sve se sada svelo na prevoz učenika u jutarnjim i popodnevnim, odnosno večernjim satima”, ističe Mitrović.\nOvo preduzeće uskoro će obilježiti i značajan jubilej – 45 godina rada i postojanja, jer je prvog januara 1975. godine i zvanično počelo da radi kao samostalno preduzeće “Semberija Transport”.


Đukanović planira LIKVIDACIJU Duška Kneževića, ali disident IMA PLAN: "Znam da zbog mene NE MOŽEŠ DA SPAVAŠ i DROGIRAŠ SE!" | Najnovije vesti - Srbija danas\n22.03.2019. • 12:33 Srbija Danas/Večernje Novosti\nDuško Knežević, vlasnik Atlas grupe poslao novu poruku putem Instagrama.\nSpreman sam na svaki mogući scenario. Možda bi moje hapšenje ili likvidacija, a to nije isključeno, probudilo Crnu Goru da ustane na noge. Ovu poruku poslao je Duško Knežević, vlasnik Atlas grupe putem Instagrama u obraćanju svojim pratiocima, najavljujući da će organizovati grupu ljudi koja će obići vilu Mila Đukanovića na Gorici i da će do detalja o tome dati saopštenjei u subotu, na dan protesta u Podgorici.\n- Neću stati dok Milo ne siđe s vlasti, ali neću podržavati pravljenje nekih imaginarnih vlada koje se najavljuju, a koje ne mogu biti garant Đukanovićevog odlaska. Imam plan za slučaj da neki pokušaju da prave dil sa DPS-om iz organizacionog odbora ili dela opozicije. Đukanović bi bio najsrećniji da može da me veže i dovede u Crnu Goru i da od toga pravi spektakl. Da me vezanog veže od aerodroma do Spuža. To se neće desiti, a ja ću nastaviti da dolivam kerozina koliko je potrebno kako on ne bi mogao da spava noćima i kako bi mogao da se drogira.\nOn smatra da mladi ljudi nisu garant promena.\n- Imate mlađeg Đukanovića, bez dana iskustva. Bio je mlad, bez iskustva, kao neki sad, pa vidite gde smo došli. Tako da mladost bez ikakvog radnog i životnog iskustva nije dovoljna, mora da budu tu i iskusni ljudi da bi sve ovo uspelo. Videli smo svi kako izgleda kad se junoše dohvate vlasti pa počnu odmah da kradu, ne bih da se prave podele na mlade i stare, jer bez iskustva dzaa mladost.\nKnežević tvrdi da nije odbegli tajkun, kako tvrde režimski mediji, već je Crnu Goru napustio legalno a napadi na njega su krenuli, kako navodi, kad je počeo da iznosi javno istinu o Đukanoviću. On je najavio da će uskoro obelodaniti dokumentaciju o Ivanu Brajoviću.\nPolako, nema žurbe, uskoro će izaći dokument o Brajoviću. Treba i on da umire na rate kao njegov drug Milo Đukanović. O Branu Gvozdenoviću nema više šta da kažem. To je jedan običan lažov i ništa više, napisao je Knežević, dok je na konstataciju jednog pratioca na Instagramu da narod neće Duška Markovića za Milovog naslednika, odgovorio da ako Marković ne napravi otklon od Đukanovića –„srećan im put obojici“.\n- Ako neće Marković, ima ko oće u DPS-u.\nKnežević, dalje tvrdi, da je Glavni specijalni tužilac Milivoje Katnić „samo alatka u rukama Mila Đukanovića“.\n- On s Katnićem upravlja preko Zorana Lazovića, bivšeg službenika ANB-a. Njihov zadatak je obračun sa svima koji su Đukanovićevi neistomišljenici.\nKnežević je naveo i to da je Zapad banka pod punom kontrolom porodice Đukanović i da tamu „glavnu reč ima Ana Đukanović“.\n- Nemam informaciju da se Tomo Čelebić muva oko moje banke kao eventualni kupac. Ako nije tako, bolje bi mu bilo da se pravi da je mrtav, nego da pokuša tako nešto, poručio je Knežević.\n- Slažem se da su Srbi obespravljeni u Crnoj Gori i da to mora da se ispravi. Da se pusti i dozvoli da se narod izjašnjava kako želi bez bilo kakvog pritiska i da Srbi sutra treba da budu deo nove vlasti, smatra Knežević.\nDuško Knežević Atlas grupa Crna Gora Gorica Milo Đukanović Podgorica DPS Demokratska partija socijalista Ivan Brajović Brana Gvozdenović Duško Marković Milivoje Katnić Tomo Čelebić Srbi u Crnoj Gori


Zapanjujuće: Ruski naučnici otkrili da su pre Arktika postojala dva drevna kontinenta | WebTribune\nHome IZA OGLEDALA Zapanjujuće: Ruski naučnici otkrili da su pre Arktika postojala dva drevna kontinenta\nPrema novim saznanjima, Arktik kakav danas poznajemo predstavlja treće po redu ovaploćenje drevnog kopna na vrhu sveta.\nGrupa sibirskih naučnika je otkrila da se najseverniji kontinent već dvaput raspadao, a ne samo jednom, kako se dosad mislilo.\nDrevni kontinent po imenu Arktida je formiran pre oko milijardu godina, a zatim se raspao pre oko 750 miliona godina. Nakon 500 miliona godina, ovo kopno je ponovo postalo jedinstvena masa, prenosi TASS pozivajući se na otkrića Instituta naftne geologije i geofizike pri Ruskoj akademiji nauka i Univerzitetu u Novosibirsku.\n„Postojala su najmanje dva kontinenta, a ne samo jedan, kako se mislilo“, rekao je Dmitrij Metelkin, rukovodilac Opšteg i regionalnog departmana za geologiju na Univerzitetu u Novosibirsku\nMeđutim, nakon tog dvostrukog raspadanja kontinenta, a prilikom ponovnog objedinjavanja delova kopna, struktura Arktide nije ostala ista.\nNa primer, arhipelag Severna Zemlja, Svalbard, Novosibirska ostrva, delo poluostrva Tajmir, severni krajevi Aljaske i Čukotke, ostrva blizu Grenlanda, kao i dno Karskog mora formirani su tek prilikom drugog raspada Arktide.\nMetoda poznata kao paleomagnetna analiza je omogućila naučnicima da vide kako se vremenom menjao položaj Zemljine kore i na osnovu toga se došlo do ovog značajnog zaključka o Arktidi.\nStudija je zasnovana na paleomagnetnim podacima dobijenim nakon 20 godina istraživanja na Arktiku. Naučnici su morali da organizuju brojne opasne misije i da posete ostrva Arktičkog okeana kako bi prikupili podatke.\nRezultati istraživanja su objavljeni u naučnom časopisu „Prekambrijsko istraživanje“.\nArktik je već dugo bolna tačka za zemlje koje ga okružuju, uključujući Rusiju, Kanadu, SAD, Dansku (Grenlalnd) i Norvešku. Ove severne zemlje pokušavaju da se izbore za dominaciju u arktičkom regionu, jer se veruje da se u ovom delu sveta nalaze ogromne zalihe nafte i prirodnog gasa.


OBELEŽENA 80. GODIŠNJICA NOVOSADSКE RACIJE | Novi Sad\nPočetna stranica › OBELEŽENA 80. GODIŠNJICA NOVOSADSКE RACIJE\nOBELEŽENA 80. GODIŠNJICA NOVOSADSКE RACIJE\nU znak sećanja na žrtve zloglasne akcije okupacionih snaga u Drugom svetskom ratu, predstavnici Grada Novog Sada, Vojske Republike Srbije, Jevrejske opštine Novi Sad, Matice romske, ambasada Mađarske, Izraela, SAD, Bugarske i Crne Gore, kao i potomaka žrtava položili su vence na spomenik „Porodica“ na Кeju žrtva racije i spustili ih u Dunav. Pomen u ime Jevrejske zajednice održao je vrhovni Rabin Srbije gospodin Isak Asiel, a pomen Srpske pravoslavne crkve služili su vikarni Episkop toplički g. Jerotej i vikarni Episkop mohački g. Damaskin. Tom prilikom pročitano je obraćanje Njagove Svetosti Patrijarha srpskog g. Porfirija koji je zbog zdravstvenog stanja bio sprečen da prisustvuje pomenu.\n- Mi pravoslavni Srbi nikada nećemo mađarski narod prepoznavati u licima zločinaca Janoša Tota, Geze Batorija, Đule Zomborija, Mikloša Nađa, Šandora Кepira, nego ga prepoznajemo i volimo kroz besmrtne likove junaka kao što su Pal Teleki, Endre Bajči Žilinski i svi oni koji su spasili živote suseda u Budisavi, Bačkom Gradištu i drugim mestima. Nadamo se da će uskoro o ovom zločinu nad nevinim stanovništom moći da uče đaci u školama i da će posle 80 godina od masakra nad golorukim narodom Bačke, puna istina biti dostupna svima. Negovanje kulture sećanja je naša obaveza i prema precima i prema budućim naraštajima – istakao je Patrijarh srpski Porfirije.\nU okviru programa na Кeju žrtava racije, prigodne kompozicije izveli su Hor Jevrejske opštine „Hašira“, Hor Saborne crkve „Sveti Georgije“ i Crkveni hor pri Uspenskom hramu „Antifon“, a pomen je takođe održan kod spomen-ploče na Novosadskoj plaži ''Štrand''.\nNovi Sad, 23. januar 2022. godine


TRAJKOVIĆ NAKON RAZGOVORA SA VUČIĆEM: Predsednik mi rekao da će prihvatiti promenu politike prema KiM | Vesti | Kurir\nTRAJKOVIĆ NAKON RAZGOVORA SA VUČIĆEM: Predsednik mi rekao da će prihvatiti promenu politike prema KiM\n30.01.2018. 14:17h 30.01.2018. 15:03h\nPredsednik Srpskog nacionalnog foruma Momčilo Trajković izjavio je danas da su na sastanku sa predsednikom Srbije Aleksandrom Vučićem izneti predlozi koji bi trebalo da promene politiku Srbije prema Kosovu i Metohiji i da su dobili uverenje da će predlozi biti i prihvaćeni.\nOn je novinarima u Beogradu posle sastanka rekao da je dogovoreno nastavak razgovora sa kosovskometohijskim Srbima, ali i učešće političke i intelektualne elite sa Kosova u unutrašnjem dijalogu o Kosovu. Prema njegovim rečima, tom unutrašnjem dijalogu prisustvovaće i predsednik Vučić i na njemu će svako izneti svoje stavove po pitanju Kosova i pokušaće da nađu najbolje rešenje.\nOn je istakao i da su ukoliko dođe do promena politike Srbije prema Kosovu i Metohiji spremni da učestvuju u jednoj takvoj politici, ali ne sigurno sa takvim stanjem kakvo je danas i potezima koji nisu produktivni.\nOSVOJILI 5,88 ODSTO GLASOVA: Dva mandata za srpske odbornike u Preševu\n(KURIR TV) ŽIVIMO KAO U GROBU, A USKORO NAS I ODATLE TERAJU! Priča Biserke i Ljube je najtužnija priča sa Kosova!\nKURIR VESTI UŽIVO ĆAO “BELI - SAMO JAKO”! Zašto je Beli Preletačević izbačen iz sopstvene odborničke grupe u Mladenovcu?!\nMomčilo TrajkovićAleksandar VučićKosovo i Metohijapolitikapromenarazgovor


Veran Matić – Lešinarenje - Javni servis\nTim pre mi je odurno saopštenje ovdašnje Partije socijalista koja od Evropske komisije očekuje da utvrdi odgovornost Vlade Holandije za ubistvo novinara. Odgovornost svakako treba utvrditi, ali ne mislim da je taktično da prozivka dolazi od partije ministra unutrašnjih poslova države koja se na listi medijskih sloboda „Reportera bez granica” nalazi na 93. mestu, za razliku od Holandije, koja je na šestom mestu! Cinično p(r)ozivanje Evropske komisije da formira Radnu grupu koje će brinuti o bezbednosti novinara u Evropskoj uniji najviše govori o piscima takvog saopštenja koji ne treba da se čude kada dugo ne otvaramo poglavlja, a evo, sada, po novoj metodologiji, ni klastere.\nPokret socijalista veoma dobro zna da se (samo)ubistvo Dade Vujasinović i ubistvo Slavka Ćuruvije dogodilo tokom devedesetih, kada je Aleksandar Vulin bio blizak sa Mirjanom Marković. Poznato je da se ona smatra jednim od ključnih poluga Ćuruvijnog progona koje je dovelo do tragičnog ishoda tokom bombardovanja. U slučaju Ćuruvije, nadamo se da smo bliže kraju nego početku u obnovljenom suđenju. U slučaju Dade, holandski forenzičari iz Haga su nas pre par godina izvestili da je njena smrt mogla da nastupi kao posledica ubistva, samoubistva ili nesrećnog slučaja. Ne gubimo nadu da će neko ipak na kraju progovoriti, kao što je bio slučaj i sa ubistvom Ćuruvije. Zato je presuda njegovim ubicama toliko važna.\nOvim saopštenjem, Pokret socijalista isključivo odmaže. Razumeo bih da su dosledni i da ovako nastupaju pred Specijalnim ili Apelacionim sudom tokom ročišta u kojima se sudi osumnjičenima za Ćuruvijino ubistvo. Ili da su ovako reagovali na odbijajuća saopštenja Tužilaštva za organizovani kriminal kojem Komisija za istraživavanje ubistava novinara četiri godine ukazuje da imaju više nego dovoljno osnova da pokrenu postupak za ubistvo Milana Pantića.\nTada Pokreta socijalista, a i Vulina, nema nigde. Kao što u zemlju propadnu kada treba da osude ono što se događa sa slobodom izražavanja u zemljama Evropske unije – Mađarskom, Poljskom i Slovenijom, koje ta ista Evropska komisija opominje.\nZato je ovo saopštenje povodom smrti Pitera de Vrisa sramotno. Kao što je nedopustivo da se na televiziji i u novinama objavljuju jezive slike mučenih žrtava uz ministrove komentare. U srpskom jeziku imamo jezivu reč koja opisuje takvo ponašanje. Lešinarenje.


Zaboravljena afera „Lažni pop“ u Kragujevcu… – UCENTAR\nZaboravljena afera „Lažni pop“ u Kragujevcu…\nU Centar 22/11/2020\t3 Comments\nMilorad Radovanović (37) uhapšen jer se skoro 10 godina predstavljao kao revizor SPC i zaposlen u VBA i MUP, a u njegovu priču poverovale najviše starešine u Crkvi i MUP… Suđenje je i dalje toku…\nNekako sve se brzo zaboravilo, a bila je to zasigurno jedna od najvećih i najlucidnijih afera „Lažni pop“ kako ju je krstila štampa u ovom veku u centralnom gradu Šumadije. Tek srpsku javnost kao grom iz vedra neba pogodiće vest da je Milorad Radovanović (35) iz Kragujevca uhapšen zbog lažnog predstavljanja i držanja velike količine oružja bez dozvole. Sudski postupak je još uvek u toku i pitanje je kako će se sve završiti.\nDeo arsenala koji je pronađen foto: MUP\nSumnjalo se da se Milorad sveštenicima Eparhije šumadijske i SPC, kao i građanima godinama predstavljao kao radnik Vojnobezbednosne agencije i Ministarstva unutrašnjih poslova, dok se policijskim službenicima predstavljao kao revizor Patrijaršije Srpske pravoslavne crkve!\nInteligentni Milorad nestao je iz medija baš onako kako je naprečac i dospeo do naslovnih stranica.\nŠtampa je prenela da se Radovanović sumnjiči da se 10 godina lažno predstavljao i uhapšen je savim slučajno.\n– Milorad je ubedio i sveštenike i policajce da je njihov. Redovno je išao kao sveštenik na venčanja, a bio je i organizator slava u prigradskim naseljima i šumadijskim selima! Bio je u redovnom kontaktu s episkopom šumadijskim Jovanom. Tako se i otkrila istina. Naime, operativci MUP su pozvali vladiku povodom nekog predmeta i rekli: „Ovaj vaš nam je rekao.“ U čudu, episkop Jovan je odgovorio: „Nije naš nego vaš.“ Tako je klupko počelo da se odmotava – tvrdili su mediji.\nDalje se navodi „da istraga seže i do Radovanovićevih kontakata u samoj Patrijaršiji. Milorad je navodno vodio delegacije i kod samog patrijarha Irineja i dao je doprinos u izgradnji Crkve Svetog Dimitrija na Novom Beogradu, nabavljajući mermer. Ironija je da se ova crkva nalazi preko puta beogradskog centra BIA. Inače, u njegovom stanu su nađeni vojna uniforma i sveštenička mantija“.\nPovodom celog slučaja oglasio se i MUP.\nPronađeni kratež… foto:MUP\n– Pretresom stana osumnjičenog pronađeni su kratež, tri lovačke puške, lovački karabin, pištolj i više komada municije raznog kalibra koje je posedovao bez ovlašćenja nadležnog organa. Od njega su oduzete i dve lovačke puške, lovački karabin, malokalibarska puška i dva pištolja u legalnom posedu – saopštio je MUP.\nKao što sm orekli sudski postupak je i dalje u toku…\nfoto: MUP printskrin instagram\nNajveći uspeh države u borbi protiv mafije od akcije „Sablja“!\n23/11/2020 - 6:12 pm\nPustite čoveka da živi!!!\nOvo su sve gluposti i sumnje zlih ljudi!!!\nPostupak je jedino vodjen za oružje a i to je svrstano u kategoriju C.\nJedino je kutija municije bila sporna.\nMoj brat iz familije.\nUvek i svakom spreman da pomogne.\nMnogo je puta dočekao mene i moju porodicu pod Ostrogom kod našeg Svetog Vasilija.\n24/11/2020 - 9:02 am\nTreba se zapitati:\n– nije imao finansijsku korist, nije lud a 10 godina se predstavljao lazno…\n– zna liturgiju i obrede, dobio mantiju a sam dosao u crkvu iz svoje pameti\n– najveci krimanlci dobiju inicijale i zatamljene oci a on puno ime i prezime i sliku u Politici\n– ako se lazno predstavljao 10god od cega je ziveo ako nigde nije primao platu a ima porodicu\n– kako je 10god u crkvenoj reviziji tacno znao gde i sta kontrolise ako je sam dosao po svojoj pameti, norocito u Ostrog…\n– zasto mu je svo oruzije vraceno kao potpuno legalno\n25/11/2020 - 6:47 pm\nМилорада познајем од детињства. Увек је био дечко за пример.


razvoj-bebe-u-12-mesecu-zivota-ne-drzite-dete-za-jednu-ruku-u-po | Porodica | Zdravlje porodice\nRazvoj bebe u 12. mesecu života: Da li je vreme za prve korake? 0 Podeli PODELI TWEET POŠALJI E-MAIL\n06.07.2016. / 15:32 07.02.2017. / 18:34\nSaznajte koje psihomotorne razvojne norme bi roditelji trebalo da prate tokom dvanaestog meseca bebinog života...\nPripremam se za prvi korak\nBeba je do sada savladala anterio-posteriornu i lateralnu ravnotežu (napred-nazad, bočnu) u četvoronožnom položaju. Puzanje je sada stabilno, recipročno i predstavlja lak i brz način kretanja deteta u igri.\nNakon usvojene lateralne ravnoteže u stojećem položaju kroz geganje (ljuljanje) i hod u stranu,\nVažna napomena: ukoliko držimo dete za jednu ruku ono će manifestovati pokušaje hoda ka napred, ali obzirom da dete još uvek nema osnovne preduslove za stabilan i pravilan hod, ovakva stimulacija se ne preporučuje kao model za uvežbavanje hoda\n.vaše dete će činiti pokušaje usvajanja anteriorne ravnoteže kroz prve korake put napred. Dete će uspeti samostalno da napravi oko osam koraka ka napred, kompenzujući nezrelost vertikalne ravnoteže kao i nezrelost zaštitnih reakcija, držeći ručice podignute i proširujući bazu hoda.\nPecizno hvatam i najsitnije predmete\nKada je u pitanju aktivnost gornjih ekstremiteta, koja se u prethodnim mesecima odnosila na bacanje predmeta, sada je karakteristično voljno i ciljano davanje tj. pružanje predmeta (stavljanje predmeta u pruženu ruku ili neku posudu, kutiju). Znači da dete sada dobro procenjuje prostornu i vremensku dimenziju pokreta.\nU ovom periodu rado će se igrati šarajući olovkom po papiru. Što se tiče razvoja funkcije hvata postiže najviši nivo razvijajući hvat po tipu „klješta“, hvata precizno sasvim sitne predmete (mrvice, dlačice) koristeći kažiprst i palac.\nUvežbavaće i dalje manipulaciju predmetima na različite načine, npr. mali predmet ubacuje kroz otvor u veći predmet. Vaše dete uči putem niza pokušaja i pogrešaka, što možemo pratiti kroz prethodno navedene igre tipa pronalaženja skrivenih predmeta, dobacivanja, ubacivanja malih predmeta u velike...\nRazvoj govorne komunikacije\nBrbljanje sada zamenjuju jasno izgovorene reči sa smislom kao što su "pec-pec" za vruće,"vau-vau" za kucu, "ga-ga" za patku itd. Dete razume jednostavne zahteve kao što su: "Dođi ovamo!", "Daj mi to!", "Sedi"...\nEmocionalni razvoj i socijalizacija\nU ovom uzrastu dete oponaša odrasle u jednostavnim aktivnostima (nakašljava se, kija, namiguje, plazi se). Voli da učestvuje u oblačenju, mami nudi i daje omiljene igračke. Pokazuje veliko interesovanje za drugu decu i raduje se njihovom prisustvu kao i druženju i igri sa roditeljima.\nAko vam se čini da vaše dete ne ispunjava jednu ili više od jedne razvojne norme treba da se obratite pedijatru. Nekad takva razvojna zakašnjenja ukažu na problem a najvažnije je prepoznati ga što ranije ukoliko postoji. Što ranije počne da se rešava problem mnogo su veće šanse da će se uspešno rešiti i da će vaša beba sustići svoje vršnjake i imati dobar temelj za zdrav dalji rast i razvoj.\nKada je u pitanju usvajanje i razvoj kompleksnog motornog obrasca kao što je hod tolerišu se i "kašnjenja" do četiri meseca! Važno je da se prvenstveno stvore preduslovi za hod i da dete prođe sve faze razvoja hoda, hod uz podršku sa obe ruke, hod uz podršku sa jednom rukom, hod uz jedan, dva iskoraka pa sedanje, hod uz sedam. osam iskoraka sa širokom površinom oslonca i podignutim eleviranim ručicama, hod sa manjom površinom oslonca i diskretno podignutim ručicama, hod sa diskretno proširenom osnovom i spuštenim rukama i konačno samostalan, siguran hod sa reciprocitetom gornjih i donjih ekstremiteta. Neko dete će taj samostalni, zreli hod sa reciprocitetom usvojiti sa 16 meseci a neko u 21. mesecu (kod oba deteta se psihomotorni razvoj procenjuje kao adekvatan!) Roditelji bi trebalo da znaju da je bitna postupnost i zastupljenost svih faza u razvoju hoda, kao i davanje dovoljno vremena detetu za usvajanje ovako kompleksne motorne koordinacije!\nRazvoj bebe Razvoj govora 9-12 meseci Psihomotorni razvoj Motorne veštine Motorni razvoj Reedukator psihomotorike Emocije Socijalne veštine


Leica Nova TM50 - najtačnija i najpouzdanija totalna stanica za monitoring sa integrisanom kamerom\nInženjerske kompanije i preduzetnici se suočavaju sa sve većim izazovima u praćenju ovih promena. Oni su zaduženi i smatraju se odgovornim za stanje objekata koje kreiraju i održavaju. Da bi savladali ove izazove, inženjeri treba da budu sposobni da prate pomeranja objekta sa milimetarskom tačnošću.\nKada je reč o opremi za održavanje i praćenje ovih objekata inženjeri se pouzdaju u Leica Geosystems i Leica Nova TM50 Monitoring Stanicu: zato što se svakih pola sekunde računa!\nIntegrisana kamera u svakoj situaciji\nNova TM50 ima integrisane dve kamere, jednu iznad durbina - širokougaonu kameru i drugu u samom durbinu sa 30x uvećanjem i autofokusom. Zahvaljujući vrhunskoj tehnologiji za obradu video signala Nova TM50 isporučuje najkvalitetnije slike visokog kvaliteta za kompletnu vizuelnu dokumentaciju objekta. Prepreke na liniji vizure mogu biti detektovane izbegavajući tako bilo kakvo izlaganje opasnosti u rizičnim okruženjima.\nPermanentan rad i pouzdanost\nNova TM50 ispunjava jedan od najvećih izazova monitoring projekata - kontinualna operativnost 24 časa dnevno, 7 dana u nedelji:\nIzdržava najteži rad u teškim uslovima\nRadi u velikom temperaturnom opsegu\nRadi na Suncu i u kompletnom mraku\nNova TM50 čini jednu od komponenti jedinstvenog rešenja za monitoring koje integriše totalne stanice, GNSS prijemnike i antene, geotehničke senzore, softver i IT komunikacionu infrastrukturu. Leica GeoMoS softver obezbeđuje visoko fleksibilan sistem za automatski monitoring deformacija inženjerskih objekata.\nLeica Nova MS50 brošura\nLeica Nova MS50 tehnički podaci


Dan online - Regioni: Pomoć socijalno ugroženim porodicama - 2016-05-31\nRegioni AKCIJA AKTIVISTA CRVENOG KRSTA Pomoć socijalno ugroženim porodicama\nAktivisti nikšićkog Crvenog krsta počeli su raspodjelu paketa sa osnovnim životnim namirnicama socijalno ugroženim porodicama na teritoriji opštine. Akcija će trajati do kraja sedmice. Kako je za „Dan” saopštio Goran Damjanović, koordinator aktivnosti u Crvenom krstu, kroz redovnu sabirnu akciju, koju su organizovali u trgovinskim lancima „Laković”, „Voli”, „Konto” i „Idea”, donacijom građana, sakupljena je velika količina osnovnih životnih namirnica.\n– Na osnovu spiskova sačinjenih u proteklom periodu evidentirali smo 130 porodica kojima je neophodna pomoć i ovoga puta smo im pomogli u brašnu, ulju, šećeru, tjesteninama i drugim namirnicama. Nekada građani doniraju i nešto od slatkiša, pa te namirnice pakujemo u pakete namijenjene porodicama sa djecom – objašnjava Damjanović i najavljuje da će naredna sabirna akcija biti organizovana na jesen.


KOLUMNA: Velika priča iz malog mesta vraća veru u rukomet – Balkan-Handball.com\nHome / Analize / KOLUMNA: Velika priča iz malog mesta vraća veru u rukomet\nPrema poslednjem popisu Našice sa okolinom imaju 14.336 stanovnika. Iako sam rukometni hroničar po vokaciji, ne mogu više no na prste jedne ruke da izbrojim rukometne gigante iz sredina nalik ovoj slavonskoj. Ono jeste, bio je jednom jedan strašni Grosvaldštat sa tek 5.000 duša, Evropom je kratko strah sejao i tek za koju hiljadu ljudi veći Metković, svoje zlatno doba proživeo je i kaćki Jugović sa 11.000 stanovnika, Velenje je isto bilo tu, ali novo vreme koje nam je donelo apsolutnu centralizaciju sporta i života zarad profita, nije ispričalo ni jednu jedinu romantičniju priču od ove Nexe-ove.\nEHF Liga Evrope je potvrda da je rukomet živ, da u Evropi postoje i plavi, i beli i crveni, i evo zeleni, da je sve moguće, za razliku od Lige šampiona u kojoj bi većina nas iz rukometa platila samo da ne gleda 23. gostovanje Flensburga Monpeljeu ili Vespremu. Po sistemu videla žaba da se konj potkiva pa i ona digla nogu, EHF je upumpao novac, ali obezbojio najkvalitetnije takmičenje kome ne možete ni da se nadate ako ste šampion svoje zemlje. Poluzatvoreno, i rekao bih, celo dosadno. Uvek iste face, uvek isti dresovi, uvek, sa incidentom koji se zvao Vardar, isti timovi koji igraju besomučno mnogo jedni sa drugima da bi na kraju sve stalo u dve do četiri utakmice u maju mesecu.\nŠta je bilo ove godine u Ligi šampiona? Ako ste se probudili iz zimskog sna ili se posvetili hortikulturi prethodnih 6 meseci, ništa niste propustili. Tek sada počinje, a ovo što se igralo, smuti pa prospi, čekaju vas isti oni…\nSnovi su zato rezervisani za Ligu Evrope. Tamo može svako sa svakim da igra, svako svakoga da pobedi i te snove su dosanjali u slavonskoj ravnici. Prejako za neke od zemalja u regionu gde je rukomet samo živ po inerciji, a duboko u komi na aparatima po pristupu i svesti. Opet dovoljno atraktivno i kvalitetno za sredine poput Našica, Velenja ili Bitolja. Po meri običnog čoveka, navijača, nekog rukometnog lika od krvi i mesa.\nUkratko ili svedeno – svi klubovi sa prostora Ex-YU sada imaju takmičenje skrojeno za njih i ne moraju da budu topovska hrana u Ligi šampiona, gde u ovom formatu ne pripadaju. Za ono mučenje Vardara, za praznu Arenu u Zagrebu, za Celje senku onog nekadašnjeg kluba, više je kazna nego nagrada igranje u eliti.\nTamo će sigurno, jednog dana kada bude bio spreman, doći Nexe. I ovaj F4 je jedna etapa u razvoju kluba koji čvrsto stoji na nogama u kombinaciji finansija i emocija koju porodica Ergović nesebično ulaže u ceo projekat. Shvaćen kao način da se pitomoj provinciji vrati kroz sport, kao dodatna vrednost i kvalitet više za živote običnih ljudi, kao želja da se promoviše svoj grad i okolina, Nexe je simbol kako bi trebalo postaviti stvari na svoje mesto.\nI dok se svi pitaju „Šta je sa ovim ljudima što bacaju milione na rukomet?“, odgovor bi mogli da pronađu i sami, u punoj hali osnovne škole u Našicama koja je definitivno postala mala za sve one koji bi da žive tu priču od početka do kraja, ali pre svega u govoru tela prvog čoveka kluba Josipa Ergovića. Neke stvari se novcem ne kupuju. Kada pehari, uskoro, počinju da stižu u Slavoniju, filmska traka će početi da se odmotava od dana kada je usled svetske ekonomske krize, uprkos biznisu na kolenima, sponzor odlučio da ostane uz klub. Taj i ovaj jučerašnji, to su dva najveća dana u istoriji ovog kluba. Režiser neće imati težak posao. Neke priče se pričaju same.\nI dok su mnoge alfe i omege postajale pa nestajale, praveći kule od karata i ostavljajući gar i pepeo, pasusi o Nexe-u su sve boldiraniji kako godine idu, a prošlo ih je dosta. Ima većih sredina sa daleko većom rukometnom tradicijom, ali niko svojoj nije ponudio takvo srastanje kluba, kompanije i mesta, kao što je to Nexe uradio u Našicama.\nKada kažem romantika, onda mislim na neko prošlo vreme, kada je sport bio nešto drugo, pa su tako bivši igrači ostajali uz klub i u klubu, a ne upucavani kao ostareli kasački konji koji više nikome nisu potrebni, kada su treneri bili treneri i nisu bacani kao smrdljive čarape posle prvog poraza, kada je na tribinama navijao običan narod, a ne neki opasni likovi smrknutih faca…\nI sve se to videlo u prethodnih sedam dana. Sav taj kontinuitet, sav minuli rad i strpljenje.\nI sve je to, u stvari, ma koja bila vremena, recept za uspeh.\n← Prethodni članak KOLUMNA: Naklon i suze za heroje nacije!\nNaredni članak → „ODLAZAK VELIKOG JOHANSONA“: Samo je Onesta uspešniji od njega!\n05/05/2022 at 08:06\nGospodine Ziko postojalo je jos jedno malo mesto ili najsladje selo na svetu.Iz tog sela ili malog grada jos i danas izlaze deca koja igraju u zenskoj i muskoj reprezentaciji.\nNazalost kapitalizam je prosao kroz Crvenku i vise nema nekadasnjih predsednika i clanova uprave koji su se borili da talentovana dece uspeju u sportu-rukometu.\nSvak cast Nexe i neka samo nastave kako su krenuli.


Mekejleb: Nikada neću zaboraviti Partizan\nPlejmejker Montepaskija, a nekad košarkaš Partizana, Lester "Bo" Mekejleb rekao je da nikad neće zaboraviti Partizan i vreme provedeno u Beogradu, kao i da gleda utakmice crno-belih u Evroligi i navija za njih.\nMekejleb je javnosti poznat po kontroli lopte, brzini, organizaciji i sposobnošću da preokrene rezultat, ali ga novinari znaju i kao čoveka koji odgovara sa ne manje od dve reči, ali i ne više od četiri. Lice igrača iz Nju Orleansa ozarilo se, međutim, na pomen Partizana.\n"O, čoveče, nikad neću zaboraviti Partizan. Sve stvari koje smo uradili prošle godine: šut (Dušana) Kecmana, odlazak na 'fajnal for'...sve te stvari biće zauvek sa mnom", rekao je Mekejleb beogradskim izveštačima u Sijeni.\nPartizan je prošle sezone imao sezonu iz snova. Osvojio je domaći kup, prvenstvo, Jadransku ligu, a plasirao se na završni turnir Evrolige. Jadranska liga osvojena je pošto je Kecman dao trojku sa 20 metara 0,6 sekundi pre kraja meča.\n"Ne održavam mnogo kontakt sa nekadašnjim saigračima. Malo sam se dopisivao sa (Aleksandrom) Mitrovićem i redovno se čujem sa Lijem (Lorensom Robertsom). Pratim sve njihove utakmice u Evroligi, i navijam za njih u svakoj, osim, naravno, kad igraju protiv mog sadašnjeg tima", ističe Mekejleb.\nPlejmejker je sreo u sredu u Sijeni neke od navijača Partizana, sa kojima se pozdravio. Mekejleb trenutno ne igra pošto je slomio koščice stopala, tako da mnogo vremena provodi na rehabilitaciji.\n"Video sam neke navijače, prepoznao sam ih, a oni i mene, pa smo se pozdravili. Nisam se video sa stručnim štabom Partizana, pošto mnogo vremena provodim na rehabilitaciji", rekao je Mekejleb.\n"Ne znam koliko će trajati moj oporavak, tako da ne pravim planove o budućnosti. Prvo ću da ozdravim, pa da razmišljam o budućnosti", dodao je on.\nAmerički plejmejker rekao je da mu prija život u Sijeni i da mu se dopada u timu koji trenutno dominira italijanskom košarkom.\n"Sviđa mi se u Sijeni. Dopada mi se grad, dopadaju mi se ljudi u gradu, ekipa, saigrači, trener. Sve je kako treba", rekao je Mekejleb.


Andresku neće u Australiju: Ova godina je bila posebno teška - Sportklub\nAustralian Open Autor:Ivana Salapura6. dec. 202118:55 > 19:05\nKanadska teniserka i nekadašnja šampionka US opena Bjanka Andresku saopštila je da narednu sezonu neće početi u Australiji, pošto joj je potrebno više vremena kako bi se i psihički i fizički oporavila.\nKanađanka je 2019. godine osvojila titulu u Njujorku, posle čega je dugo bila van terena zbog povrede kolena. Takmičenjima se vratila ove sezone, posle dugih 14 meseci pauze.\nIpak, brzo se suočila sa novim problemima, pošto je u aprilu dobila pozitivan rezultat na testiranju za virus korona.\nSezonu je završila sa 17 pobeda, 12 poraza i na 46. mestu na WTA listi.\n„Zdravo svima. Kao što znate, poslednje dve godine su bile izuzetno teške za mene iz više razloga. Ova godina posebno, jer sam više sedmica provela u izolaciji, što je na mene uticalo i mentalno i fizički. Takođe, moja baka je provela nekoliko sedmica u bolnici zbog virusa korona, što mi je posebno teško palo.\nČesto nisam bila svoja, pogotovo dok sam trenirala i igrala mečeve. Osećala sam da na ramenima nosim ceo svet. Nisam mogla da se odvojim od svega što se dešavalo van terena i to je ostavilo posledice.\nŽelim da dam sebi dodatno vreme kako bih se oporavila, bavila se dobrodvornim radom i radila na sebi, jer znam da ću tako postati jača negi ikad.\nZbog toga neću narednu sezonu početi u Australiji, već ću uzeti dodatno vreme da razmislim, treniram i spremim se za sve ono što 2022. godina donosi“, napisala je 21-godišnjakinja na društvenim mrežama.\nAustralian OpenBianca AndreescuWTA\nSud objavio sve detalje odluke da se Novak deportuje


Novi imidž srpske desnice / Srbija / zone / home page - Osservatorio Balcani e Caucaso Transeuropa\nNovi imidž srpske desnice\nTomislav Nikolić: od Šešelja do Gandija 20.04.2011.\nFijasko za radikale 12.06.2009.\nNikolić pobedio na Kosovu 05.02.2008.\nNova politička scena 28.10.2008.\nBajdenova balkanska turneja 26.05.2009.\nTomislav Nikolic, leader del SNS\nSkupovi koje je u prošlosti organizovao dvojac Nikolić – Vučić bili su po pravilu puni agresije, govora mržnje, pogrdnih parola i velikosrpskih slogana. Sada je to bio miting bez ijedne petarde, u mrinoj atmosferi, skoro bez uzvika, bez masovnog skandiranja i uzburkanih emocija\n08.02.2011. - Petra Tadić Beograd\n„Raspišiti izbore u naredna dva meseca ili se suočite sa protestima koje ćemo organizovati“ poručio je Tomislav Nikolić, lider Srpske napredne stranke (SNS) vlastima na mitingu održanom u subotu u Beogradu.\nVanredni izbori u Srbiji najvažniji su zahtev dela opozcijie koji je pod sloganom „Izbori se za promene“ okupio veliki broj ljudi nezadovoljnih. Prema procenama policije na mitingu je bilo oko 55.000 ljudi, dok su naprednjaci saopštili da se ispred skupštine Srbije okupilo preko 100.000 ljudi i ocenili da je to najveći skup ikada održan u zemlji. Skup je prošao bez incidenata, u mirnoj atmosferi i trajao je nešto manje od dva sata.\nMiting je otvorio Aleksandar Vučić rekavši da naprednjaci,u ime naroda, traže izbore. Vučić je rekao da okupljeni na mitingu žele da poruče „odnarođenoj“ vlasti da im je dosta terora i siromaštva i da hoće promene.\nMilanka Karić, funkcionerka Pokreta snaga Srbije i žena odbeglog Bogoljuba Karića rekla je da koalicija okupljena oko SNS snažno maršira ka pobedi na izborima i da će Tomislav Nikolić biti novi predsednik Srbije, a Aleksandar Vučić budući premijer.\nLider Nove Srbije Velimir Ilić je rekao da „Srbija više neće ni ovu vladu, ni vladu DSS-a, već novog lidera – Tomislava Nikolića“. Predsedniku Srbije Borisu Tadiću je poručio da se ne igra sa Srbijom i dodao da je „narod došao da ga opomene“.\nGovor Tomislava Nikolića, prvog čoveka naprednjaka, praćen je odobravanjem i skandiranjem „Srbija, Srbija“ i „hoćemo izbore“. „Dajte nam dva meseca koja mi dajemo njima da raspišu vanredne izbore. Ukoliko to ne urade, u aprilu ćete me zateći ovde kako sedim na asfaltu i tražim da poslušaju glas naroda. Pozivam vas da tada ponesete parče stiropora i da mi se priduržite, jer nema veće snage od toga“ rekao je Nikolić. „Ne tražim da odu sa vlasti, to ćemo da rešimo na izborima. Ne tražim da ne mogu da se kandiduju, hoćemo da ih pobedimo“ dodao je Nikolić aludirajući na egipatska dešavanja. Nikolić je govorio o izuzetno teškoj ekonomskoj situaciji u zemlji i vlastima poručio da se „ne igraju sa prodajom Telekoma“. Želimo poštenu, čestitu i odgovornu vlast zaključio je Nikolić.\nNekoliko je stvari važnije od samog mitinga. Nekoliko je razloga zbog kojih su Nikolić i Vučić odlučili da „opipaju puls naroda“. Prvo, ovo je bio test za Srpsku naprednu stranku, da proceni snagu partije i vidi da li je u stanju da organizuje masovno okupljanje koje će biti potpuno drugačije od radikalskog manira. Podsetimo, SNS je izašla iz okrilja Srpske radikalne stranke i do sada nije učestvovala na izborima, niti je mogla da oceni da li je članstvo spremno i kadro da iznese ciljeve vrha stranke. Drugo, miting je bio poruka vlastima u Beogradu da je nezadovoljstvo građana veliko i da je SNS sposoban da kanališe frustracije i izneverena očekivanja. Treće, mitingom je poručeno DSS-u i radikalima da nemaju sta da traže na izborima ako im se ne priklone Na kraju, bila je to poruka međunarodnoj zajednici, pre svega Evropskoj uniji i Americi da se radi o novoj, demokratski ustrojenoj, Evropi naklonjenoj stranci.\nNeke su se stvari promenile. Skupovi koje je u prošlosti organizovao dvojac Nikolić – Vučić bili su po pravilu puni agresije, govora mržnje, pogrdnih parola i velikosrpskih slogana. Sada je to bio miting bez ijedne petarde, u mrinoj atmosferi, skoro bez uzvika, bez masovnog skandiranja i uzburkanih emocija. Čak ni pominjanje imena Borisa Tadića nije izazvalo preveliku egzaltaciju. Činilo se kao da su demonstranti prošli kroz temeljne „pripreme“, a naprednjaci učinili sve samo da neki incident ne pokvari utisak sa protesta. Iako je u Beogradu bilo puno policije, nisu imali intervencija, a broj redara SNS-a je bio skoro identičan broju policajaca. Podmladak stranke je nakon završetka mitinga pomagao radnicima gradske čistoće da očiste centar grada. Sat vremena nakon mitinga Beograd je normalno živeo.\nNeke su stvari ostale iste. Pristalice dela opozicije i dalje su iz donjeg socijalnog sloja građana Srbije. Uglavnom su to radnici, ljudi bez posla, nisko obrazovani ili nekvalifikovani. Najčešće su u pitanju ljudi starosti preko 50 godina. Među okupljenima je bilo manje mladih ljudi nego što se očekivalo. SNS i dalje u niskom procentu podržavaju visokoobrazovani ljudi, pa i pripadnici takozvanog srednjeg sloja. S obzirom da je u Srbiji sve više siromašnih, naprednjacima to može biti dovoljno da osvoje najviše glasova na izborima, bili oni vanredni ili redovni, jer je utisak da je naredne izbore moguće dobiti samo na ekonomskoj krizi i nezadovoljstvu građana. No, i dalje ostaje nejasno kakva je politika ove stranke i u kom pravcu žele da vode Srbiju. SNS su Nikolić i Vučić, a to neće biti dovoljno za vođenje države, pa je pred ovom strankom i pokušaj da pridobiju još ljudi iz intelektualne, ekonomske ili političke elite.\nPitanje da li će biti vanrednih izbora zaslužuje poseban tekst. Ipak, bliži smo im nego što je to bio slučaj pred kraj godine. Svađe u vladajućoj koaliciji su sve intenzivnije, para u budžetu sve je manje, ekonomska kriza ne popušta, o reformama više niko i ne govori. Sa druge strane, u vrat duva opozicija. Da ni to nije kraj svedoče sve češći štrajkovi. Prosvetni radnici štrajkovali su nedelju dana, a vlada je na kraju morala da popusti i nađe način da poveća primanja u prosveti te da se obaveže da će povećati i penzije. Jedan deo sindikata prihvatio je dogovor sa vladom, dok se odluka drugog dela očekuje u narednim danima. Taksisti su organizovali štrajk upozorenja. I policija štrajkuje, a za očekivati je i druge štrajkove.\nAleksandar Vučić kaže da naprednjaci traže izbore do kraja godine. Do tada je, prema njihovoj proceni, dovoljno vremena da se usmeri veliko nezadovoljstvo građana i da se mobilišu glasači da izađu na izbore i da SNS-u obezbede najviše glasova. Sa druge strane, vlast bi do tada morala da ostvari neku veliku pobedu, mada se čini da će to biti vrlo težak zadatak.


MyCity » Ostali Operativni Sistemi -> *BSD » FreeBSD: Status Izvestaj za Januar - Mart 2010\nPoslao: 23 Apr 2010 23:28\nObjavljen je FreeBSD tromesecni izvestaj koji obuhvata dogadjanja vezana za projekat u proteklih tri meseca. Izvestaj sadrzi niz veoma interesantnih stvari. Jedna od njih je i Clang/LLVM koji ce doci kao zamena za GCC.\nCitat:FreeBSD Quarterly Status Report\nThanks to all the reporters for their excellent work! We hope you enjoy the reading.\nPlease note that the deadline for submissions covering the period between April and June 2010 is July 15th, 2010.\nmeetBSD 2010 -- The BSD Conference\nUkupno su 1002 korisnika na forumu :: 82 registrovanih, 9 sakrivenih i 911 gosta :: [ Administrator ] [ Supermoderator ] [ Moderator ] :: Detaljnije


Rusija napravila teretni dron VIDEO | BL Portal\nU Rusiji je testirana bespilotna letjelica „Braeron“ koja može da leti 300 kilometara sa korisnim teretom više od 200 kilograma.\nRanije je šef projekta „Braeron“ (tvorac bespilotne letjelice) Dmitrij Arsentjev saopštio za Sputnik da novi dron može da se primjenjuje za logistiku i poštanske isporuke u unutrašnjosti Rusije, za rad na krajnjem sjeveru na naftnim poljima, kao i za isporuku osnovnih potrepština i druge robe u udaljena ruska sela… Sa ekonomskog stanovišta, dron će omogućiti smanjenje logističke marže za više od trećine.\nPrema njegovim riječima, bespilotna letjelica može da prevali daljinu do 300 kilometara pri temperaturama od minus 40 do plus 40 stepeni Celzijusa, a maksimalna težina koju može da ponese je do 300 kilograma.\nDimenzije drona su 5 sa 3 metra. On ima motore sa unutrašnjim sagorijevanjem i radi na benzin. Za postavljanje i zagrijevanje drona potrebno je oko 60 minuta. Za vertikalno polijetanje nisu potrebni posebni uslovi da bi se pripremio za let, dok je za slijetanje potrebna samo ravna platforma površine 10 sa 10 metara.\nTags: Rusija, teretni dron


Univerzitet Crne Gore - Potpisan Sporazum o saradnji Ombudsmana i Pravnog fakulteta Univerziteta Crne Gore\nHome / Media / Press / Vijesti sa fakulteta / Potpisan Sporazum o saradnji Ombudsmana i Pravnog fakulteta Univerziteta Crne Gore\nPotpisan Sporazum o saradnji Ombudsmana i Pravnog fakulteta Univerziteta Crne Gore\n12.12.2016. Pravni fakultet\nOmbudsman Šućko Baković i dekan Pravnog fakulteta Univerziteta Crne Gore, Velimir Rakočević, potpisali su Memorandum o saradnji te dvije institucije, s ciljem da realizacijom različlitih aktivnosti rade na povećanju znanja studenata i šire javnosti o ljudskim pravima.\nPrioritet u zajedničkom djelovanju i saradnji biće povećanje stepena informisanosti i edukacije studenata i šire javnosti o važnosti poštovanja ljudskih prava, uživanja tolerancije i zalaganja za nediskriminaciju. „U koordinaciji sa ostalim državnim institucijama, medijima, privatnim i nevladinim sektorom, kao i partnerskim institucijama visokog obrazovanja iz Crne Gore, regiona i Evrope, radićemo na izgradnji i podizanju stepena informisanosti studenata Fakulteta i šire javnosti, rukovodeći se tolerancijom, razumijevanjem, nediskriminacijom, poštovanjem prava na različit stav i mišljenje, te dijalogom i argumentovanim i tačnim iznošenjem činjenica“, navedeno je u Memorandumu.\nMeđu planiranim aktivnostima su nastavak predavanja Zaštitnika na Fakultetu na temu „Zaštita ljudskih prava i sloboda i zaštita od diskriminacije - institucionalni okvir “, posjete studenata Instituciji i štampanje publikacije stručnih radova studenata i profesora Fakulteta na teme koje se tiču ljudskih prava i sloboda. Takođe, kontinuirano će se osmišljavati aktivnosti, u cilju promocije i zaštite osnovnih ljudskih prava i sloboda. Dokument predviđa da će se saradnja zasnivati na principima partnerstva, transparentnosti, odgovornosti, zajedničkog planiranja i usklađivanja aktivnosti, obostranog interesa, međusobnog informisanja i autonomnosti obje strane.


Početak/Društvo/Dan Svetog Vasilija Ostroškog, slava mu i milost\nDanas se slavi uspomena na Svetog Vasilija Ostroškog, pred čijim moštima su mnogi bolesni uspeli da se iscele. Vasilije Ostroški je od 2000. godine i slava niškog naselja Duvanište, jer je za vreme NATO bombardovanja, na dan ovog sveca, na naselje palo desetak kasetnih bombi, ali niko nije poginuo.\nDuvanište Kasetne bombe NATO bombardovanje SPC Sveti Vasilije Ostroški


September 18, 2019 | Webherald.rs\nPredsednik Srbije Aleksandar Vučić izjavio je da su jedino Dobrica Ćosić, Zoran Đinđić i on predlagali neki plan za rešenje kosovskog problema, ali na pitanje N1 nije mogao da objasni koji je to njegov konkretan plan, već je rekao da on – ne postoji. “Kakav ste vi plan mogli da čujete od mojih političkih protivnika … Read more(VIDEO) VUČIĆ PLJUNUO NA SUVERENITET SRBIJE: Kažete Kosovo je naše, e ma nemojte! Lažete…\nZa vikend su u Srbiji održani Gej marš i parada trudnica i beba u Šabcu. U sklopu manifestacije “Čivijaška republika” u Šapcu održana je i Parada beba i trudnica, a na njoj se pojavila i poznata srpska glumica Nina Janković. Po brojnosti očiti pobednik je manifestacija u Šabcu i po ukupnom broju učestnika, a naročito … Read more(VIDEO) Parada beba i trudinica u Šapcu daleko masovnija od Gej parade! Hiljade ljudi naspram 200 aktivista…


BMC pobedio u timskom hronometru - Bajsologija\nSva 22 tima počela su ovu etapu sa pet minuta razlike između startova. Deonica je bila dugačka 28 kilometara, a završavala se oštrim usponom od 1,7 kilometara.\nIzvor: Beta.rs Foto: Tour de France\nBom pobedio u petoj etapi, Frum odustao od Tura\nGrajpel pobedio u drugoj etapi Tur de Fransa


Republika / ZVEZDA OSTALA BEZ POJAČANJA: Silno su ga želeli na "Marakani", on ipak otišao na Pirineje\nčetvrtak, 24. 9. 2020.| 17:28\nVezista karijeru nastavlja u Portugaliji.\nMladi reprezentativac bosne i Hercegovine Vladan Danilović (21) bio je velika želja Crvene zvezde pre godinu i po dana, ali tada do transfera nije došlo. On je nastavio da gradi kariejru u banjalučkom Borcu i sada je vreme da ostvari inostrani transfer.\nCAJTNOT NA "MARAKANI": Nije samo Ben, Zvezda ostaje bez još jednog STARTERA!\nKako pišu mediji u BiH, Danilović će karijeru nastaviti u portugalskom Nacionalu, a Borac će na ime obeštećenja dobiti pola miliona evra, uz dodatnih 15 odsto od naredne prodaje.\nU zimskom prelaznom roku u sezoni 2018/19 Danilović je bio na meti šampiona Srbije.\n- Stigao mi je poziv Zvezde, ali nije tačno da smo dogovorili transfer. Zvezda je ime, svi to znamo, ali prvenstveno gledam sebe i klub, ne želim nigde da budem samo broj, bitno mi je da igram i da sam zadovoljan. Imam neke slike kao mali gde sam to izgovarao. To je stvarno vrhunac karijere u nekom smislu jer svi maštaju o tome - rekao je u decembru 2018. Danilović za Telegraf.\nSrbija Sport Fudbal Crvena zvezda FK Crvena zvezda Zvezda Vladan Danilović FK Zvezda Portugal Portugalija FK Borac Banja Luka FK Borac FK Borac Banjaluka Borac


Pomoć UNICEF-a već stigla, Spirić zadovoljan saradnjom | Radio Kosovska Mitrovica\n28. March, 2020 14:45 |\nPosle sastanka koji je održan između predsednika Privremenog organa Opštine Kosovska Mitrovica Aleksandra Spirića i predstavnice Unicef-a Ivane Milosavljević, paketi su već danas pristigli.\nOpština Kosovska Mitrovica je zahtevala je pakete kućne hemije za 523 domaćinstva koja spadaju u ugrožene kategorije, od strane predstavnice UNICEF-a i već danas pomoć je dopremljena.\nPrivremeni organ Opštine Kosovska Mitrovica izrayio je zahvalnost UNICEF-u na saradnji i velikoj podršci koju pružaju u ovim teškim vremenima u borbi protiv pandemije virusa korona i ističe da će zajednički napori i u narednom periodu biti usmereni ka tom cilju.\nPredsednik Privremenog organa Aleksandar Spirije još jednom pozvao građane da i dalje budu disciplinovani i pridržavaju se preporuka Kriznog štaba, a Opština će učiniti sve da dopre do svakog građanina kome je potrebna pomoć.


NA 10. SEDNICI USVOJEN PREDLOG ZA ADAPTACIJU ANGIO SALE | ZR KLIK\nNA 10. SEDNICI USVOJEN PREDLOG ZA ADAPTACIJU ANGIO SALE\nZrenjanin- Skupština grada Zrenjanina, pod predsedavanjem Olivera Mitrovića, zasedala je danas deseti put u ovom sazivu, a nakon izmena u predviđenom dnevnom redu, pred odbornicima se našlo razmatranje 16 predloga odluka ili zaključaka.\nOdbornik Srpske radikalne stranke Saša Zorić predložio je da se dnevni red sednice dopuni tačkom o uvođenju autobuskh linija gradskog prevoza do naseljenih mesta Lukićevo i Melenci.\nOdgovarajući na njegov predlog, gradonačelnik Zrenjanina Čedomir Janjić rekao je da je Grad pre dva meseca krenuo u ozbiljnu rekonstrukciju gradskih i prigradskih linija prevoza, te da je promenjen red vožnje koji je važio duže od trideset godina.\n“Radi se analiza novog režima javnog prevoza i već ovog meseca radićemo dodatne izmene. Neke linije pokazale su se kao veoma dobre, neke kao manje dobre, a naravno Lukićevo i Melenci ulaze u rešavanje u ovom drugom krugu i slažem se da moramo da omogućimo i pacijentima koji idu u bolnicu i svim građanima koji bi koristili javni prevoz da im to bude omogućeno na kvalitetan i povoljan način. Smanjili smo i cene prevoza i mnogo je dobrih pokazatelja sa samog terena, a sa svim tim ćemo izaći i pred vas”, poručio je Janjić odbornicima.\nKao najznačajniju odluku današnjeg zasedanja, odbornici su jednoglasno prihvatili Predlog zaključka o rekonstrukciji i adaptaciji prostora za angio-salu u Opštoj bolnici “Đorđe Joanović” u Zrenjaninu, na osnovu kog će Grad uložiti 6,7 miliona dinara budžetskih sredstava.\nObrazlažući ovaj predlog, gradonačelnik je podsetio da je Zrenjanin jedan od tri grada u Vojvodini kom je omogućeno da dobije angio-salu, a da je za smeštaj opreme neophodno obaviti određene građevinske radove u samom prostoru bolnice predviđenom za tu namenu.\n“Znate da su naši lekari i menadžment bolnice u prethodnom periodu pokušavali na razne načine da dođu do ovoga, da kateterizacija može da se radi u Zrenjaninu, da može da se skrati onaj put koji pacijent prelazi do Sremske Kamenice, gde mu se ukazuje pomoć. Mi ćemo to moći da uradimo ovde, odnosno da pacijenti koji budu imali tu potrebu budu zbrinuti u našoj bolnici. Dva naša lekara su na specijalizaciji, znamo kakva oprema dolazi i šta u tom prostoru od 80 kvadratnih metara još treba da se uradi. Spremni smo da finansiramo neophodne građevinske radove, mislim da je to minimalno što možemo da uradimo da ovaj projekat krene vrlo brzo u realizaciju”, objasnio je Čedomir Janjić.\nSkupština grada potvrdila je predloge nekoliko odluka koje je prethodno razmatralo Gradsko veće, tako da su usvojeni predlozi Odluke o završnom računu budžeta grada Zrenjanina za 2016. godinu – konsolidovani završni račun, Odluke o pravima i uslugama u socijalnoj zaštiti grada Zrenjanina, Odluke o izmenama i dopunama Odluke o postavljanju i uklanjanju manjih montažnih i drugih objekata na površinama javne i druge namene na teritoriji grada Zrenjanina i Odluke o izmenama i dopunama Odluke o auto-taksi prevozu putnika na teritoriji grada Zrenjanina.\nUsvojeni su i predlozi odluka o dopuni Odluke o osnivanju “Javnog preduzeća za urbanizam” Zrenjanin i Gradske narodne biblioteke “Žarko Zrenjanin’” u Zrenjaninu.\nSkupština je izglasala Predlog Odluke o izradi Plana detaljne regulacije radnog kompleksa “Ćorić agrar” u Melencima, na severoistočnom obodu sela, kao i Predlog Odluke o pokretanju inicijative za uspostavljanje saradnje i udruživanje sa gradovima i opštinama u slivu Gornji Dunav- leve pritoke-Banatski vodotoci.\nObrazlažući Predlog Odluke o izmenama Odluke o maksimalnom broju zaposlenih na neodređeno vreme za organizacione oblike u sistemu grada Zrenjanina za 2015. godinu, zamenik gradonačelnika Zrenjanina Saša Santovac istakao je da je trenutno broj zaposlenih na neodređeno vreme u javnom sektoru Grada Zrenjanina značajno manji od 1874, koliko može da ima na osnovu odgovarajućih odluka sa viših instanci.\n“U ovom trenutku ta brojka iznosi 1748 i odnosi se na sve korisnike budžeta Grada Zrenjanina, dakle zaposlene u Gradskoj upravi, javnim preduzećima i ustanovama. Ako uporedimo, na primer, budžete Grada Zrenjanina iz 2012. godine i sada, možemo videti da je pre pet godina za plate zaposlenih izdvajano 1,2 milijarde dinara, a danas je ta cifra za 200 miliona manja”, kazao je Santovac.\nUsvojen je i Izveštaj o radu Mesnih zajednica za 2016. godinu, kao i Predlog Zaključka o usvajanju Izveštaja o radu Saveta za bezbednost saobraćaja na putevima na teritoriji grada Zrenjanina za 2016. godinu.


Srpski i poljski umetnici pripremaju animirane "Seljake" - NOVA portal\nSrpski i poljski umetnici pripremaju animirane „Seljake“\nKultura Autor:Marija Jakovljević26. avg. 202013:22 > 16:05\nRad na filmu "S' ljubavlju, Vinsent", Foto: EPA/MACIEJ KULCZYNSKI\nSrpski slikari i artisti učestvovaće u stvaranju animiranog filma "Seljaci", adaptaciji istoimenog romana poljskog nobelovca Vladislava Rejmonta. Projekat nastaje u okviru beogradskog studija "Digitalkraft" i poljskog studija "Break Thru Films", poznatom po nagrađivanom filmu o Vinsentu van Gogu “S ljubavlju, Vinsent”, koji je svojevremeno bio nominovan za nagrade Oskar, BAFTA i Zlatni globus.\n„Prvi put primenjena tehnika oslikavanja animacije učinila je da ostvarenje ‘S ljubavlju, Vinsent’ sa oduševljenjem bude prihvaćeno od strane struke i ostvari, možda najveći, komercijalni uspeh animiranog filma za odrasle i postane najuspešniji poljski film svih vremena. Upravo taj inovativni proces koju je „Break Thru“ razvio biće korišćen i za produkciju novog filma, te će srpski slikari i artisti imati priliku da se upoznaju sa ovim jedinstvenim načinom rada i budu deo sledećeg najambicioznijeg evropskog projekta,“ ističu u Srpskoj filmskoj asocijaciji.\n„U novembru 2019. kontaktirali su nas producenti filma ‘S ljubavlju, Vinsent’ (Loving Vincent), Šon Bobit i Hju Velčman (dobitnik Oskara za animirani film ‘Peter and the Wolf’), iznoseći nam ideju da sa nama realizuju novi projekat pod nazivom ‘Seljaci’ – ‘The Peasants’, čiji scenario predstavlja adaptaciju istoimenog romana poljskog nobelovca Vladislava Rejmonta. Film prema scenariju i u režiji Dorote Kobjele i Hjua Velčmana takođe bi bio kreiran tehnikom animacije uljanog slikarstva. Verujem da ćemo zajedno pomeriti granice ove tehnike još fluidnijim i organskijim slikarskim postupkom i izazvati evoluciju u animaciji uljanog slikarstva pomerajući granice animiranog filma“, kaže Jelena Angelovski iz „Digitalkrafta“.\nPored dogovora o saradnji sa „Digitalkraftom“, producenti su posetili depo arhiva Narodnog muzeja u Beogradu u kome su odabrali dela slikara iz perioda akademskog realizma koja će se naći u filmu: „Vesela braća“, autora Uroša Predića, „Predeo u Bavariji“ Milana Popovića i „Prodavačica cveća“ Miloša Tenkovića.\n„Vesela braća“ Uroša Predića, Foto: Wikipedia/Mihailo Grbić\n„Naša ponovo oživljena kulturna baština postaće tako vidljiva kroz ovo delo, koje želi da u umetničkom i produkcijskom smislu ujedini slovenske zemlje koje karakteriše tradicija u seoskom načinu života, a Srbija stiče mogućnost da se dodatno pozicionira kroz svoju likovnu umetnost u sam centar svetske kinematografije“, kaže Milica Božanić, izvršna direktorka Srpske filmske asocijacije.\n„Digitalkraft“ je tim povodom otvorio poziv za prijem 15 novih članova tima, akademskih i neakademskih slikara, profesionalca u izradi reprodukcija, koji se mogu javiti do 18. septembra putem linka https://join.breakthrufilms.pl/xs/.\nTokom dve godine koliko je planirano da traje realizacija projekta, pored slikara, biće angažovano oko 20 VFX artista, dva supervizora srpskog slikarskog tima – Biserka Petrović i Vladimir Vinkić koji su bili deo filma “S Ljubavlju Vinsent”, a supervizor čitavog projekta biće Ana Pakljanac iz studija „Digitalkraft“.\nSnimanje filma u trajanju od 36 dana već je započeto u Poljskoj, a ukupni budžet iznosi 4,5 miliona evra.\n„‘Seljaci’ će u kinematografskom smislu biti sofisticiraniji i ambiciozniji od filma ‘S ljubavlju, Vinsent’ i označiće evoluciju u animaciji uljanog slikarstva, pomerivši još jednom granice u istoriji animiranog filma“, navode iz studija „Digitalkraft“.


Livescore fudbal: Burkina Faso livescore\nLivescore Burkina Faso\nObjašnjenja: Fudbal uživo na Livescore.in - fudbalski Burkina Faso rezultati uživo. Livescore.in servis nudi rezultate uživo, poslednje rezultate, raspored utakmica i detalje meča. Pratite fudbal Burkina Faso i više od 400 fudbalskih takmičenja u svetu. Fudbalski Burkina Faso rezultati uživo su u stvarnom vremenu, nema potrebe za osvežavanje.


Pogledajte najnovije vesti iz kategorije Miroslav Kloze. Uvek pravovremene i tačne sportske vesti. - HotSport - Najnovije sportske vesti - Sve na jednom mestu\nĐORĐEVIĆ DOBIJA KONKURENCIJU: Nemca u Laciju menja Holanđanin\nAleksandar Milosavljević| 2016-03-31T00:27:03+02:00\t30. mar 2016. 21:17|0 komentara|HotSport\nRimski Lacio u potrazi je za naslednikom Miroslava Klozea koji će po okončanju sezone napustiti klub za koji nastupaju četiri srpska reprezentativca.\n30. mar 2016. 21:17\nEVO REŠENJA: Milan zove nezadovoljnog Klozea\nAleksandar Milosavljević| 2015-01-05T21:51:40+02:00\t5. jan 2015. 21:51|0 komentara\nIskusni nemački internacionalac Miroslav Kloze nedavno je javno demonstrirao nezadovoljstvo što je sve češće na klupi Lacija pošto prednost dobija srpski reprezentativac Filip Đorđević što je kao priliku da ga dovede u svoje redove video Milan.\n5. jan 2015. 21:51\nAleksandar Milosavljević| 2014-04-01T15:10:48+02:00\t1. apr 2014. 15:10|0 komentara\nIako mu je već 35 godina Miroslav Kloze je i dalje jedan od najboljih napadača u Seriji A pa ne čudi to što je Lacio odlučio da iskusnom Nemcu ponudi novi ugovor. Kako piše Korijere delo Sport predsednik rimskog kluba Klaudio Lotito predočio je Klozeu uslove novog ugovora i dao mu je rok da do 25.\n1. apr 2014. 15:10\nAleksandar Milosavljević| 2013-10-14T19:22:05+02:00\t14. okt 2013. 19:22|0 komentara\nMiroslav Kloze, iako nije golman za koje postoji izreka da su kao vino "što su stariji to su bolji", može da iskoristi poređenje sa ovim alkoholnim pićem pošto se prema saznanjima Mundo Deportiva za njegove usluge interesuje Barselona. 35-godišnjem napadaču narednog leta ističe ugovor sa Lacijom, a kako je do sada odbijao da potpiše novi\n14. okt 2013. 19:22\nKloze stigao Milera (VIDEO)\nAleksandar Milosavljević| 2013-09-07T09:00:35+02:00\t7. sep 2013. 9:00|0 komentara\nIskusni centarfor reprezentacije Nemačke Miroslav Kloze golom u duelu protiv Austrije došao je do cifre od 68 pogodaka u dresu nacionalnog tima čime se izjednačio sa dosadašnjim rekorderom Gerdom Milerom koji je u njegovim rukama od 1979 godine. Napadač Lacija će imati priliku da u naredna tri kvalifikaciona meča preuzme rekord u svoje ruke, a ako\n7. sep 2013. 9:00


21.02.2017.21.02.2017. | Beograd news 21.02.2017. | Beograd news\nMiting "Kosovo je Srbija"\nAutor:\tBeograd News\t21.02.2017.\n1437. U manastiru u Pertu (Škotska) ubijen je škotski kralj Džejms I. Zaveru su pripremili pripadnici visokog plemstva da bi sprečili kralja da učvrsti svoju vlast i smanji njihov uticaj na vođenje državnih poslova.\n1513. Umro je papa Julije II, zaštitnik umetnosti i umetnika. Tokom njegovog pontifikata (od 1503) Papaska država je postala centar umetnosti i kulture. Po papinoj narudžbi Mikelanđelo je oslikao Sikstinsku kapelu, Rafael Santi njegove privatne odaje, a Bramante je rekonstruisao crkvu Svetog Petra u Vatikanu.\n1613. Na ruski presto je stupio Mihail, sin moskovskog patrijarha Filareta, rodonačelnik dinastije Romanov koja je vladala Rusijom do 1917. godine.\n1677. Umro je holandski filozof Baruh de Spinoza, jedan od najznačajnijih i najdoslednijih predstavnika racionalističke i monističke filozofije. Njegova misao, izneta u kapitalnom delu “Etika”, izvršila je veoma značajan uticaj na evropsku filozofiju. Kritički odnos prema Bibliji i Talmudu izazvali su gnev u teološkim krugovima, a jevrejska zajednica ga je 1656. anatemisala i isključila iz svojih redova.\n1794. Rođen je meksički general i državnik Antonio Lopes de Santa Ana, predsednik Meksika nekoliko puta između 1833. i 1855, kada je oboren u narodnom ustanku pod vođstvom liberala. Upamćen je i po osvajanju tvrđave Alamo u Teksasu 1836, kada je oko 4.000 vojnika pod njegovom komandom masakriralo oko 200 branilaca tvrđave, među kojima i legendarnog Dejvi Kroketa.\n1866. Rođen je nemački bakteriolog August fon Vaserman, koji je 1906. pronašao metodu za utvrđivanje sifilisa (Vasermanova reakcija).\n1893. Rođen je španski gitarista Andres Segovija najveći majstor tog instrumenta u 20. veku, jedan od prvih gitarista koji je tehniku gitare prilagodio polifoničnim delima.\n1911. Japan i SAD su potpisali trgovinski ugovor kojim je ograničen priliv japanskih radnika u Ameriku.\n1916. Nemačkim napadom počela je bitka kod Verdena u Francuskoj, najduža i najkrvavija u Prvom svetskom ratu. U bici koja je okončana 18. decembra poginulo je oko milion nemačkih i francuskih vojnika.\n1941. U avionskoj nesreći je poginuo kanadski fiziolog Frederik Grant Banting, koji je s Čarlsom Bestom 1921. izolovao insulin. Godine 1923. dobio je Nobelovu nagradu za medicinu koju je podelio sa svojim saradnikom Džonom Maklaudom.\n1943. Britanski kralj Džordž VI dodelio je Rusima odlikovanje “Mač časti” za odbranu Staljingrada u Drugom svetskom ratu.\n1947. Američki pronalazač Edvin Herbert Lend demonstrirao je u Njujorku prvu “instant kameru”, Polaroid.\n1958. Gamal Abdel Naser je izabran za prvog predsednika Ujedinjene Arapske Republike, federacije Egipta i Sirije.\n1965. Tokom govora na skupu Afro-američke organizacije jedinstva, u Njujorku je ubijen američki borac za građanska prava i vođa američkih crnaca Malkolm Eks.\n1972. Ričard Nikson je doputovao u Peking, kao prvi predsednik SAD u poseti Narodnoj Republici Kini. Time je počela normalizacija američko-kineskih odnosa i otvoren je put za prijem Kine u UN i njeno stalno mesto u Savetu bezbednosti.\n1974. U Skupštini SFR Jugoslavije proglašen je novi Ustav kojim su definisane promene u odnosima federacije i federalnih jedinica i ustrojstvo federalne zajednice. Republike su faktički postale nacionalne države, a autonomne pokrajine Kosovo i Vojvodina “konstitutivni elementi” federacije, čime je njihova veza sa Republikom Srbijom svedena na minimum.\n1983. U etničkim nemirima posle izbora u indijskoj državi Asam poginulo je više od 800 ljudi.\n1991. Umrla je engleska balerina Margot Fontejn jedna od najvećih balerina 20. veka. Sa izvanrednim uspehom interpretirala je širom sveta glavne uloge u baletima “Žizela”, “Labudovo jezero”, “Začarana lepotica”, “Žar ptica”. Gostovala je u Beogradu 1954.\n1992. Savet bezbednosti UN doneo je rezoluciju 743 o upućivanju mirovnih snaga UN u SFR Jugoslaviju (UNPROFOR) sa mandatom od 12 meseci. Komandni punkt 14.000 “plavih šlemova” smešten je u Sarajevu, glavnom gradu Bosne i Hercegovine.\n1997. Pristalice i simpatizeri srpske koalicije “Zajedno”, koji su gotovo tri meseca protestovali širom Srbije zbog poništavanja rezultata lokalnih izbora, okupili su se u Beogradu da proslave konstituisanje Skupštine grada, prve posle Drugog svetskog rata u kojoj na vlasti nisu bili komunisti. Svečani čin tog dana bio je skidanje zvezde petokrake, simbola komunizma, sa kupole Gradske skupštine. Za gradonačelnika je izabran lider Demokratske stranke Zoran Đinđić.\n2001. U Kandaharu, sedištu talibana, više od hiljadu ljudi prisustvovalo je javnom izvršenju smrtne kazne vešanjem nad dve žene optužene za prostituciju.\n2002. Američki predsednik Džordž Buš doputovao je u zvaničnu posetu Kini. To je prva poseta jednog američkog predsednika Kini posle 30 godina. Ričard Nikson je poslednji američki predsednik koji je bio u zvaničnoj poseti Kini, koja je označila prekid neprijateljstva dve države.\n2007. U Beču su počeli finalni pregovori Beograda i Prištine o predlogu specijalnog izaslanika UN za status Kosova Martija Ahtisarija, koji su trajali do 2. marta i na njima nije došlo do približavanja stavova o statusu Kosova. I poslednja runda pregovora 10. marta u Beču, takođe, je završena bez dogovora.\n2008. – U Beogradu je ispred Republičke skupštine održan miting „Kosovo je Srbija“ kojem je prema proceni policije prisustvovalo oko 150 hiljada građana. Po završetku mitinga grupe huligana kamenovale su diplomatska predstavništva, napale ambasade Sjedinjenih Američkih Država i Hrvatske, Bajrakli džamiju, razbijali izloge i pljačkali prodavnice. U ambasadi SAD, koja je zapaljena, stradala je jedna osoba.\n2012. Evropska unija je odobrila paket pomoći Grčkoj od 130 milijardi evra kako bi se izbegao haotičan bankrot ove zemlje, nakon što je Atina prihvatila nepopularne mere štednje, a privatni vlasnici obveznica da preuzmu veće gubitke. I pored toga ministri finansija evro zone izrazili su duboku sumnju u sposobnost Grčke da se oporavi i izbegne bankrot na duži rok.\n2015. Umro Holm Zundhausen nemački istoričar i profesor koji se bavio problemima srpske, jugoslovenske i balkanske istorije.\n201721. februarfebruarKosovo je Srbijana današnji dan


(VIDEO) SMORILE SE! Marija Šerifović i JK legle NA POD od dosade na snimanju Zvezda Granda! - Informer\nKurir/Informer.rs | 19. 11. 2016.\n(VIDEO) SMORILE SE! Marija Šerifović i JK legle NA POD od dosade na snimanju Zvezda Granda!\nJelena Karleuša i Marija Šerifović ne prestaju da zabavljaju publiku koja verno prati muzičko takmičenje "Zvezde Granda", međutim, kada je njima dosadno, nastaje problem\nČlanice žirija su u toku snimanja jedne od emisija legle na pod, jer im nije bilo zanimljivo da slušaju kandidatkinju koja se na Grandovoj sceni borila za prolazak u sledeći krug.\nJelena je tom prilikom imala "problem" sa nestašnim dekolteom, ali i prekratkom haljinom. Dragan Stojković Bosanac je odmah pritrčao u pomoć i bacio svoj sako preko Karleuše.\nMarija Šerifović Jelena Karleuša Zvezde Granda legle na pod\n13:15 Film 0\nKOMBANK DVORANA: Revija najgledanijih filmova "BEST OF 2018" od 24. do 30. januara!\n07:03 HIT 0\n(VIDEO) HIT! Karleuša optužila Bekutu da joj je VAGINA SUVA!


Uložite svoj odmor u Egipat, to je sigurna opklada! | Travel Magazine\nUložite svoj odmor u Egipat, to je sigurna opklada!\nVremena se menjaju, a sa njima i navike turista. Dugoročni trendovi pokazuju da ljudi širom sveta na putovanja odlaze više puta tokom godine, i da su zimski odmori u egzotičnim zemljama postali veoma popularni. Ali kako da pomirite želju za zimskim suncem i nedostatak vremena za odlazak na daleke destinacije? Najbliža i još uvek najpristupačnija zemlja koju možete da odaberete je Egipat. Ova afrička država sa spektakularnim plažama i hotelskim kompleksima nudi vam još mnogo izuzetnih sadržaja, bilo da ste ljubitelji istorije i kulture, avanturista, gurman ili sportista. A šta sve nikako ne smete da propustite? Evo nekoliko ideja…\nSimbol Egipta su piramide, jedno od sedam svetskih čuda starog sveta. Hiljadama godina nakon svog nastanka, nisu izgubile ni trunku starog sjaja i svake godine privlače milione turista. Iako je najpoznatiji kompleks piramida onaj u Gizi, u Egiptu ima oko 140 pronađenih i očuvanih piramida. Većina njih je iz Starog i Srednjeg kraljevstva (između 3. i 18. dinastije egipatskih vladara), i neverovatno je koliko su ove građevine preživele, bez veće štete. Neke od njih su stare 5.000 godina, a pažnju arheologa privukle su u 19. veku. Jedno od velikih blaga Egipta je i Luksor, koji na zapadnoj obali Nila turistima nudi više arheoloških bisera, kao što su Dolina kraljeva, Memnonovi kolosi, hram kraljice Hatšepsut i ostaci proizvodnje alabastera. Na istočnoj obali Nila, posetioce očekuje hram u Karnaku. Vredi posetiti i arheološko nalazište Dendera, kojim dominira hram posvećen boginji Hator i bogu Horusu. Tu su i podzemne kripte, sistem tajnih tunela i prostorija ispod kompleksa, ali i čuveni Dendera zodijak.\nMore i sport su definitivno jedna od najboljih kombinacija Egipta. Crveno more spada u najpoznatije i najlepše destinacije na svetu za ronjenje. Regija sa dugom tradicijom ronilaštva je svakako Hurgada, sa svojim dugim plažama od finog peska i koralnim grebenovima duž obala. Još neotkrivena, ali odlična za ronjenje, je Marsa Alam, savršena za zimski odmor zahvaljujući svojoj lokaciji u južnom delu zemlje. Kristalno čisto more otkriva bogati podvodni svet, koji se može uporediti i sa onim u poznatom Šarm el Šeiku. Ronilački kursevi u Egiptu su uglavnom organizovani po sistemu PADI, i svaki polaznik koji uspešno završi kurs, dobija međunarodnu ronilačku dozvolu. Održavaju se kursevi za sertifikovane ronioce i za početnike, koji mogu i da iznajme opremu. Osim ronjenja, veoma popularna sportska aktivnost u Egiptu je golf, sa veoma dugom tradicijom u ovoj zemlji. Sportski klub Geriza i golf teren Mena House u blizini piramida, otvoreni su još u davnom 19. veku. Trenutno skoro 20 vrhunskih golf terena postoji u egipatskim gradovima, uključujući i one na Crvenom moru i na Sinaju.\nEgipat nudi mnoštvo aktivnosti kojima parovi, porodice ili grupe prijatelja mogu obogatiti svoj odmor. Tokom dana, možete istražiti parkove i vrtove u glavnim egipatskim gradovima kao što su aleksandrijski vrt Alexandria Montazah ili park Al-Azhar u Kairu. Nakon uživanja u šetnji pored Nila, uvek možete svratiti u neki od šarmantih restorana na reci. Isprobajte krstarenje na feluki, tradicionalnom jedrenjaku. „Šopoholičari mogu da biraju između tradicionalnih tržnica, modernih šoping centara ili ekskluzivnih butika“, izjavio je Mohamed Desouky, direktor egipatskog turističkog predstavništva u Pragu. Porodice sa decom na raspolaganju imaju bioskope, zabavne parkove u većim gradovima, ili muzej Faraonsko selo u Kairu. Noćni život Egipta je takođe bogat. Pored lokalnih barova i klubova na top destinacijama, posetioci mogu da se odluče i za zabave na jahti, ili da odu na večeru sa pratećim zabavnim programom. Neki će se možda iznenaditi, ali ako ste u Kairu, nemojte propustiti posetu Operi. Kulturna scena Egipta obiluje kulturnim događajima, izložbama, festivalima i međunarodnim muzičkim izvođenjima.


Stara planina / Free Style Camp - ARSF\nARSF 2021 – BalkanFree\n02-04.04.2021. @ Stara planina – Srbija\nZa sve bordere i skijaše koji imaju volju da unaprede skill, tehniku i stil vožnje organizovali smo drugi AvalancheRiskFreeStyleCAMP koji vodi jedan od naših najboljih free style – cross border vozača Toša Jović, zajedno sa vrhunskom ekipom sa Stare planine.\nStara planina, ili Balkan planina, pripada sistemu Balkanskih planina koje se pružaju od Crnog mora na istoku, pa sve do Vrške čuke na zapadu. Stara planina se većim delom nalazi u Bugarskoj, a znatno manjim delom na jugoistoku Srbije. Najviša tačka Stare planine je vrh Botev (2376 m) u Bugarskoj, a u Srbiji Midžor (2169 m).\nStara planina je pod snegom gotovo pet meseci godišnje, nadmorska visina na kojoj se prostire, od 1.100 i 1.900 m, i ima odličan potencija za izgradnju dugih staza za alpsko skijanje. Babin zub, zaštićeni prirodni rezervat, koji se nalazi na nadmorskoj visini od 1.758 m, jedan je od najlepših krajolika Stare planine. Markantne stene Babinog zuba završavaju se jugozapadno od Midžora (nadmorske visine 2.169 m), najvišeg vrha Stare planine i Srbije.\nWinter forest with magical light, wintry wonderland\nSnow covered tree trunks in winter forest with magical light, wintry wonderland, Vitosha national park, Bulgaria\nOPEN AIR – NATURE – FREERIDE – POWEDER\nOvim putem ne želimo da pošaljemo poruku da ne poštujemo mere zaštite i opšte zdravlje.\nNaprotiv, pratimo ih, poštujemo i poštovaćemo ih, kako u gradu tako i na planini.\nObjave termina i aranžmana postavljamo iz razloga blagovremenog planiranja vremena, obaveza i društva a i da možemo vama da pružimo kvalitetnu uslugu.\nPokušaćem da kreiramo siguran, zabavan i udoban program u prirodnom ambijentu na planini, i nadamo se da će nam zdravstvene okolnosti ići na ruku.\nBALKAN FREE TOUR\ncene su izražene po osobi po noći na bazi HB / FB\nza prijave do 30.03.2021.\napartman 3-2 osobe 2200,00\napartman 6-5-4-3-2 osobe 4200,00\nsobe 2 osobe 7315,00\n31.03.-01.04. +500,00 din / dan\nFU” IT ALL BOOKING:\nna licu mesta +1000,00 din / dan\nCHILLER PACK 1 dana x 2h dnevno\n1.500,00din 2 dana x 2h dnevno\nKILLER PACK: 1 dana x 4h dnevno\n3.000,00din 2 dana x 4h dnevno\nIndividualni i poluindividualni časovi 3.000,00din / 1h 5360,00din\nARSF S / M narukvica\nARSF L / XL narukvica\nFREE STYLE CAMP\nsmeštaj u apartmanima Vučković na bazi polupansiona, domu Šum apartmanmima ili studijima uz maksimalnu popunjenost na bazi polupansiona ili hotelu Stara planina na bazi punog pansiona i korišćenja SPA centra\nturističku boravišnu taksu\n*opcioni organizovan prevoz sa polaskom iz Novog Sada u petak u 15h (Beograda u 1630h) i povratkom u nedelju sa Stare planine u 16h: cca 35-40€;\nski pass: -din;\nhiking free tour: -din;\nrentiranje opreme: -din;\nčišćenje po izlasku za dom Šum: Apartman 1200 RSD / Studio 600 din\npovaratni depozit za dom Šum: 50€ za apartman i 30€ za studio\norganizovan transfer od smeštaja do staze (povaratni): 400din\nARSF narukvicu S – 1000din (4 pića + 1 obrok)\nARSF narukvicu M – 1500din (7 pića + 1 obrok)\nARSF narukvicu L – 1900din (10 pića + 1 obrok)\nARSF narukvicu XL – 2200din (10 pića + 2 obrok)\npet friendly (cena cišćenja nakon izlaska vašeg ljubimca je 1200 din)\n*Satnica transfera je orijentaciona i postoji mogućnost da +-1h pomeranja.\nUMANJENJA ZA DECU: % popusta za decu od 7-15 godina, % popusta za decu od 3-7 godina\nuplate Free Style kampa se vrše na tekući račun Ski Kluba Pirot\nU slučaj zatvaranja skijališta ili hotela putnicima se refundira uplaćen novac u potpunosti, ili u slučaju obostrane saglasnosti nudi zamena usluga.\nPutnici sa pozitivnim PCR testom imaju pravo da otkažu uslugu bez otkaznih troškova.\nU slučaju zatvaranja granica, starni državljani koji su rezervisali smeštaj u Srbiji imaju rok od 25 dana pre početka usluge da otkažu rezervaciju bez otkaznih troškova, kao i gore navedene otkazne mogućnosti.\nInternacionalne destinacije: za sve rezervacije koje se otkažu usled promena koje su izazvane vanrednim stanjem, zatvaranjem granica ili drugih odluka koje su donesene ispred vlada nekih od države finalne destinacije ili tranzitnih država, a u vezi sa COVID ili drugom sličnom pandemijom, a koje će direktno onemogućiti putovanje, čitav uplaćen iznos se refundira.\nNa Babinom Zubu nalazi se skijaški centar “Babin zub” sa više od 13 km odlično uređenih staza, različitih težina, pripremljene su za skijaše svih kategorija.\nSkijalište “Babin zub” poseduje četvorosednu žičaru “Konjarnik” sa pokretnom trakom za ukrcavanje skijaša, kapaciteta 1.400 skijaša na sat i ski lift ”sidro” “Sunčana dolina” kapaciteta 1.200 skijaša na sat, kao i dečiji ski vrtić sa pokretnom trakom “Markova livada”. Na lokaciji “Jabučko ravnište” nalazi se prva gondola u Srbiji.\nZa ljubitelje ekstremnih sportova obezbeđena je free ride staza (staza za slobodnu vožnju). Pored toga, u ski centru Stara planina je izgrađen sistem za veštačko osnežavanje, kako bi, i u slučaju nedostatka prirodnog snega, posetioci centra mogli da uživaju u zimskim sportovima.\nStara planina udaljena je 330 km od Beograda.\n1. dan – četvrtak @ Stara planina\nOkupljanje ekipe. Welcome večera, upoznavanje sa trenerima i konceptom kampa.\n2. dan – petak @ Stara planina\n09-11h FreeStyle Camp\n11-12h Free time za uvežbavanje\n12-14h FreeStyle Camp\n14-16h Free time za uvežbavanje + ručak + bonus program\nPovratak u smeštaj. Chill period sa muzikom u smeštaju. Video analiza treninga.\nDrugi deo ekipe, ovi koji imaju full time posao, nam upravo pridružuje!!\nVečera. Druženje. Noćenje.\n3. dan – subota @ Stara planina\n4. dan – nedelja @ Stara planina\nPovratak u smeštaj. Pakovanje stvari i napuštanje smeštaja.\nPolazak kućama 🙁\n180 • butter • ollie • free\nPAŽNJA Snow Park under construction\nU okviru kampa će biti postavljen privremeni snow park sa nekoliko S i M kickera, koji će biti prilagođeni radu za njegove polaznike.\nLokacija: donji deo staze Sunčana dolina.\nNAPOMENA: Nošenje kacige i poštovanje reda i pravila ponašanja u parku su obavezni!\nRadi sigurnosti i adekvatne koordinacije, korišćenje parka uslovljava učešće u FreeStyleCamp-u.\nFotografija u prilogu je najbliži pimer sličnog parka koji je uzor po kom će biti izgrađen pak na Staroj planini.\nKamp traje odnosno 3 (petak, subota i nedelja) odnosno 2 dana (subota i nedelja), i to svaki dan 2-4h, podeljen u prepodnevne i podnevne časove, a period između 2 trening će biti predviđen za individualno vežbanje, odmaranje, piknik / BBQ i zabavu, a biće je. Kamp vodi jedan od naših (srpskih) najboljih free style – cross border vozča, član naše ekipe već godinama, Toša Jović sa vrhunskom ekipom sa Stare planine.\nmatori • mladi • lepi • čupavi\nFree style kurs: rad je u grupama i prilagođen je svim nivoima vožnje i uzrastima i imati fokus ka naprednom stilu vožnje, a obuhvatiće: – osnove karving zaokreta – switch vožnju – ollie & lending – 180-360 skokovi – grebovi – skokovi na kicker-ima – flat butter trikove – napredna pripremu za free ride vožnju – video analiza – finalno takmičenje za sve učesnike kursa, i još mnogo toga zabavnog što padne pod ruku 😉\nNamenjen je pojedincima koji odlično voze i voleli bi da još što šta nauče, što će uz tim iskusnih instruktora i relaksiran model rada, čini se, biti zabavno pa onda i lako – matorim drtinama, svima nama koji vozimo 100 godina, pa da se više ne povređujemo.. – vozačima koji su tek počeli da skakuću i izvode trikiće jer će im par saveta doći kao kec na 11 – manje iskusnim vozačima koji čisto žele da utegnu svoju tehniku, nevezano za free style, a može i free style.. – full begginerima, vozačima koji imaju jaku želju da ustvari postanu vozači – mladim nadama srpske snoubord i ski scene, da kažemo deci.\nFull begginer kurs: daje mogućnost svima koji nisu imali priliku, ili su početni level, da se opobaju na skijama ili snowboardu ovog puta to učine.\nBONUS SWITCH kurs: snowboader to skier / skier to snowboarder Izgled igrališta: plan je da se napravi privremeni snow park sa nekoliko elemenata duž staze prilagođenim polaznicima, poput S i M kicker, boxova..\nFREE @ STARA PLANINA\nProvod po meri ARSF čoveka!!\nNa putu do Babinog zuba, kraj Crnovrške reke, sa pogledom na planinske vence, na 12km od skijališta, nalazi se Planinski dom Šum.\nPlaninski dom Šum na svojih 1000 kvadrata raspolaže prostranim apartmanima 40-65m2 za 4-6 osoba.\nApartmani sadrže kupatila sa podnim grejanjem, kuhinju i dnevni boravak.\nTakođe poseduje studio koji prima do 3 osobe, raspolaže sa privatnim kupatilom i sobom za spavanje.\nOno što posebno čini ovaj smeštajni objekat posebnim i toplim je zajedničkim dnevni boravak u kojem možete slušati muziku sa ploča, osvežiti se u baru, odigrati partiju pikada, čuvenog Staroplaninskog astal tenisa ili se opustiti uz filmove koje pustamo na velikom platnu.\nDomaća kuhinja – osetićete najbolje od tradicionalnih ukusa. Naša brižna i dobra usluga, vaša namirena nepca i stomaci dugo će pamtiti svaki od specijaliteta iz naše kuhinje.\nPošto je lokacija pomalo dislocirana od staze, dostupan je prevoz do ski lifta ukoliko nemate auto, povratna cena vožnje je 400 dinara po osobi.\nViše info o smeštaju na sledećem linku: http://www.staraplanina2169.com/\nVila Vučković je još jedan objekat novijeg datuma na Staroj planini, u selu Crni Vrh, na putu ka skijalištu Babin zub.\nUdaljen je svega 4 kilometra od skijaške staze Konjarnik. Vila poseduje dvokrevetne i trokrevetne sobe i četvorokrevetni apartman sa sopstvenim kupatilom i garderoberom.\nU sklopu vile nalazi se restoran domaće kuhinje, u kojoj za vas spremaju kvalifikovani kuvari, jela po vašoj želji.\nopen air • nomad stlye\nday • night\nlove • ride\nmusic • nature\nrelax • bbq slope party\nAutoput do Niša (240km), odvajanje Pirot / Sofija i nastavak ka Staroj planini (+85km).\nUkupno 335km od Beograda.\nGPS koordinate apartmana Vučković :\nOrganizovan prevoz: –\nRezervacija: uplata celokupnog iznosa u roku od 24h po prijavi\n*sve doplate i umanjenja (SnowFest, BBQ obroci.. , popust za ranu prijavu) se vrše u sklopu druge rate


Knjaževac: Đaci Tehničke škole na sajmu u Sloveniji uspešno predstavili svoje virtuelno preduzeće (VIDEO) | Za media\nVirtuelno preduzeće Lavandomanija, učenika Tehničke škole u Knjaževcu, našla se među 10 najuspešnijih, na 13. Međunarodnom sajmu virtuelnih preduzeća i učeničkih kompanija, koji je održan u Celju u Sloveniji.\nOvo je značajno iskustvo i lep uspeh ekipe iz Knjaževca u konkurenciji 52 kompanije iz šest zemalja jugoistočne Evrope.\nEmbedded video for Knjaževac: Đaci Tehničke škole na sajmu u Sloveniji uspešno predstavili svoje virtuelno preduzeće (VIDEO)\nNekadašnji najbolji sportita regiona danas se bavi ovčarstvom (VIDEO)\n22.10.2019 - 18:45\nVesti T1 televizije za utorak, 22. oktobar 2019. godine (VIDEO)\nPogledajte centralne Vesti T1 televizije za utorak, 22. oktobar 2019. godine...Više\nSveti Trifun obeležen u knjaževačkom vinogorju (VIDEO)\nSveti Trifun, slava vinogradara i vinara, danas je obeležen i na plantaži knjaževačkog Džervina u naselju Boševo. Prvu...Više\nMeteorologija kao hobi Dejana Ilijića iz Knjaževca (VIDEO)\nKnjaževčani pored zvanične, prate i vremensku prognozu svog sugrađanina Dejana Ilijića, meteorologa amatera. On se...Više\nAmbasador SAD u Srbiji Majkl Kirbi u poseti Knjaževcu\nU četvrtak 02. aprila ambasador SAD u Republici Srbiji Majkl Kirbi posetiće Knjaževac i Zavičajni muzej Knjaževac. Prva...Više\nMolitva pod Midžorom 17. put podno Stare planine\nManifestacija „Molitva pod Midžorom – Đurđevdanski susreti“ ove godine održava se 17. put na obroncima Stare planine...Više


Transfera Automotive - logistika koja pokreće - Pluton Logistics\n19. decembra 2016. 22. aprila 2017. marko\tizvoz auto delova, logistika u auto industriji, OnBoard Courier, Transfera, transport auto delova, transport automobila, TS Automotive\nDa li znate da prosečan automobil sadrži 30.000 delova? Brisači, elektronski sklopovi i kablovi, kederi, oblikovane obloge i grejači sedišta, akumulatori – sve ovo proizvodi se u fabrikama dobavljača specijalizovanih za određene komponente, dok su pogoni proizvođača automobila praktično postali mesta na kojima se ti delovi sklapaju u jednu celinu. Od 1985. godine do danas učešće dobavljača u automotiv industriji povećalo se sa 56 na 82%.\nPoslednjih godina, Srbija je postala idealno mesto za dobavljače u grani automobilske industrije. Kvalifikovana radna snaga i kvalitet gotovog proizvoda, kao i povoljni logistički uslovi privlače vodeće kompanije u ovoj oblasti da svoju proizvodnu delatnost pokrenu u Srbiji. Do danas je u ovaj sektor investiralo oko 60 multinacionalnih kompanija, a ukupna vrednost ulaganja je više od 1,7 milijardi evra uz 27.000 radnih mesta. Iz Srbije se snabdevaju skoro svi veći evropski proizvođači automobila.\nU toku samo jednog dana, u svetu se proizvede oko 165.000 automobila. Zamislite kako izgleda logistika koja omogućava da automotiv industrija funkcioniše po principu just in time.\nKompanija „Transfera“ jedna je od najvećih logističkih kompanija u Srbiji koja ima specijalizovanu uslugu – TS Automotive, u potpunosti prilagođenu zahtevima klijenata iz automotiv industrije.\nTS Automotive predstavlja čitav dijapazon usluga koji obuhvata korišćenje pojednostavljenih carinskih procedura kako bi pošiljke u što kraćem roku bile ocarinjene i otpremljene ka mestu isporuke, zatim upotrebu vozila sa dva vozača za hitne isporuke u drumskom transportu, a u posebnim slučajevima hitne pošiljke otpremaju se čarter letovima ili OnBoard Courier isporukama.\nU toku 2015. i 2016. godine, otpremili smo 115 hitnih isporuka čarter avionima sa beogradskog i niškog aerodroma, a za potrebe proizvođača automobila Ford i Volkswagen.\nSa aspekta pripreme dokumentacije, organizacije transporta i praćenja pošiljke, ove operacije spadaju u najkompleksnije logističke zadatke. Zato je Operativni centar kompanije, zadužen za koordinaciju, praćenje i izveštavanje, dostupan svojim klijentima 24 sata, svakog dana u nedelji. Ovde se prikupljaju sve aktuelne informacije i formiraju tzv. status report izveštaji – obaveštenje o statusu i poziciji pošiljke koje se klijentima dostavlja na svakih sat vremena.\n← Gorivo neće poskupeti posle Nove godine\nCarinska služba spremna za predstojeće praznike →\n„Transfera“ otvorila kancelariju u Kruševcu\n26. januara 2016. 23. aprila 2017. marko


Ideje | Nova Iskra\nCoral lampa je napravljena od stakla sa solarnim panelima. Ova ekološka lampa emituje svetlo koje je generisano iz sunčeve energije.\nBonbons je serija ručno rađenih, unikatnih lampi.\nFifth Element Photo Book\nKnjiga fotografija autorke Marije Strajnić se sastoji od 16 interaktivnih portreta koji ne samo da neposredno učestvuju u uništenju fotografija na kojima su, nego su i retroaktivno svesni tog uništ\nLa Biennale di Venezia, Paviljon Republike Srbije 2012.\nJavni solarni punjač za mobilne telefone. Našao se na listi 25 tehnoloških inovacija koje su neophodne svakom gradu budućnosti.\nRučno slikane majce\nPokrenuo je liniјu rukom boјenih maјica i dizajniranog nakita koјi se prodaјu u broјu prodavnica širom Јapana.\nDIzajn modularnih pregrada.\nRadni sto NOVA ISKRA\n3D prikaz radnog stola za DESIGNERS LAB NOVA ISKRA\nNagrada British Council-a i Ghost project FOR REAL/ Belgrade Design Week.\nTIM & TOM/ Komoda sa fijokama\nPrototip realizovan 2008. godine\nAgenda 2009. za BUCK\nKako.ko dizajn studio / ko-autori: Vesna Pejović i Milena Jovanović\nKoncept kuhinjskog sistema gde su svi elementi racionalno objedinjeni u jednu kompaktnu celinu.\nSastoji se od dva drvena rama. Ramovi su međusobno ukršteni i grade konstrukciju na koju naleže školjka. Stolice se mogu uklapati jedna u drugu.\nEksperimentalna stolica obuhvaćena konstruktivnim telom od masiva, sedalnim delom i naslonom koje formiraju letvice od špera debljine 5mm.\nNARODNI MUZEJ KIKINDA, SRBIJA / konkursni projekat / 2011/\nKonkursni rad rekonstrukcije enterijera Kikindskog muzeja, dizajn pet celina koje čine postavku muzeja.\nKLUPA 1878 Objekat B Mokrin (Srbija 2010.)\nKlupu čine elementi drvene, krovne konstrukcije kuće koji se nalazio na mestu Objekta B koji je zbog trošnosti morao da bude srušen.\nOBJEKAT B, imanje Terra Panonica, Mokrin, Srbija / 2010 /\nObjekat B predstavlja jedan od pet objekata imanja Terra Panonica, i nalazi se na poziciji nekadašnje stare kuće iz 1878. godine.\n75% - 25% stolica\nOva stolica ima funkciјu male stolice sa niskim naslonom za leđa. Lgana je, minimalnih dimenziјa i prilagodljiva različitim poziciјama tela.\nPlantpot + јe redizaјn arhetip oblika plantpot sa dodatkomkoјi ima funkciјu za malog stola i omogućava bližu vezu između biljke i korisnika.\nSolarna lampa koјa upija sunčevu svetlosti u toku dana preko integrisanih DSS ćeliјa i LED dioda koјe proizvode svetlo noću.\nMOE čini spektar svetlosti i modularna konstrukcija za projekciju augmentativnog video sadržaja.\nSistem klupa za јavni prostor u gradu na mediteranskoј obali. Dizaјn јe izveden iz arhetipskog oblika klupe i sastoјi se od tri modela: bez naslona, sa naslonom i sa suncobranom.\nU potpunosti izrađen od laminiranih šper ploča čine ga tri elementa - nogari, centralna osovina i ploča koji su spojeni na jednostavan način koјi omogućava brzu montažu i demontažu i lak prevoz.\nSavski trg sa spomen obeležjem, 2012\nKonkurs, prva nagrada, 2006, sa Jelenom Pančevac\nSa prilagodljivim usmerenjem svetla u zavisnosti od položaja lampe. Plastificirani aluminijum. 2009 za Young Balkan Designers izložbu u Beogradu.\nNapravljen od hrastovog masiva. Specifična konstrukcija nogu daje stabilnost i krutost horizontalnoj ploči, dok istovremeno omogućava laku demontažu i transport.\nTraffic Jam čiviluk\nObjekat ne sadrži samo kuke na kojima se mogu obesiti jakne i drugi odevni predmeti, već i prikazuje pravce koji mogu biti korisni u školama, hotelima i drugim javnim prostorima.\nKoncept projekta se zasniva na korišćenju postojećeg mehanizma tako da se dobije rasklopiva stolica lagane konstrukcije koja može samostalno stajati ili se može uklapati sa drugim stolicama radi uš\nNature Hybrid coffee table\nPolivalentnost ovog proizvoda posebno se ogleda u mogućnostima njegovog multipliciranja.\nIdeja projekta je bila kreirati hibrid od dva različita komada nameštaja, sofe i fotelje tako da zajedno formiraju jedan.\nKrevet, sto za šminku i plakar, dizajnirani su tako da vizuelno imaju oštre ivice, ali su zapravo drvene podkonstrukcije, presvučeni sundjerom i kožom, tako da su mekani na dodir.\n,,Dragana Ognjenović’’ KONCEPT RADNJA 2010.\nGlavni koncept prati sofisticiran i nepretenciozan stil dizajnerke - kroz linearno, kontinualno svetlo.\nOvaj projekat je rezultat radionice realizovane u Helsinkiju u kojoj su učestvovali studenti iz raznih krajeva sveta.\nJAVNI SOLARNI PUNJAČ STRAWBERRY DRVO - SILUETE\nOvaj objekat stiče i koristi efekte kroz koje doživljavamo sunčevu svetlost - refleksiju i refrakciju, senke i boju, istražuje različite mogućnosti definisanja granica prostora.\nPLAY ME stolica\nOsnovna ideja je bila da se osmisli stolica u potpunosti izrađena od drveta, jednostavne pravilne geometrije, oštrih, pravih linija, pojednostavljene strukture, koja samo naizgled odstupa od svih e\nStomatološka ordinacija, Smederevo\nIzazov pri projektovanju je bio da se na 37 m² obezbede prostor za rad, čekaonica i sve potrebne pomoćne prostorije na način koji bi i pacijentima i zaposlenima pružio što veći komfor.\nnamenjena prvenstveno za unutrašnju upotrebu, sa sedištem od lameliranog otpreska i nosačima od šperploče, koja se može koristiti kod kuće ili na radnom mestu, za lagano ljuljanje i odmor.\nEko izložbeni paviljon\nObjekat kao funkcionalna skulptura velikih dimenzija, svojevrsno „pakovanje“ određene namene.\nZahtev investitora je bio da štand bude impresivan, upečatljiv i funkcionalan prostor i u skladu sa koprorativnim dizajnom firme.\nL.XIV i TZ.L\nFotelja i barska stolica pripadaju kolkeciji inFORMel – objekti skulpture, priča od formi promeni i pokretu.\nTRANS/FOLD kolekcija Multifunkcionalan objekat inspirisan formom i funkcijom tradicionalne niske hoklice. Dizajniran kao prenosivo sedište/mapa/ torba, koja se može koristiti i kao polica.\nOsnovna ideja je u miksu tradicije i inovacije, gde je kulturno nasleđe redefinisano kroz objekat savremenog dizajna sa pažljivo odabranim materijalima.\nDizajnirana kao razigrani i stimilativni objekat, koji poziva na interakciju i slobodnu interpretaciju.\nPiao Papirna stolica\nZanat pravljenja tradicionalnih papirnih kišobrana je iskorišćen kao početna tačka u stvaranju papirne stolice Piao.\nČvrstina i svojstva porcelana su iskorišćena kao završna obrada gornje ploče. U isto vreme porcelan je plemenit materijal koji zrači i stvara prepoznatljivu atmosferu u dnevnom prostoru.\nČiste drvene konstrukcije kombinovane su sa varijacijom jastuka i jedinstvom pastelnih boja.\nPapirna pernica je mali objekat na stolu koji raščišćava i organizuje radni sto.\n3D video mapping.\nSklopovi radni sto koji se veoma lako sklopi i rasklopi, savršen za mali prostor. Noge stola se sklapaju, a ploča se vezuje za njih samo uz pomoć dva klina.\nČini je parče aluminijuma koje je isečeno po šablonu i zatim savijeno u oblik stolice.\nPomoću štapa i kanapa table\nRezultat kolaboracije sa Milenom Milčić. Ideja je bila da se eliminišu šrafovi, lepak i bilo koja druga klasična veza, već da se čvrstina dobije korišćenjem kompresije i tenzije.\nRezultat kolaboracije sa Milenom Miličić. Inspiracija za ovu stolicu poslužili su industrijski ventilacioni otvori i potrošene rolne toalet papira.\nNaјviše pažnje јe posvećeno povezivanjem dnevnog boravka i lođe sa predivnim panoramskim pogledom ka hramu Svetog Save.\nHotel Resort na ostrvu na Dunavu\nHotel јe glavna zgrada na ostrvu. Unutrašnjost i spoljašnjost objekta predstavljaju vrtlog koji privlači posetioce.\nCilj ovog projekta je bio povezivanje Beograda i Berlina.\nHe likes that place too\n"He likes that place too" je foto esej iz kog se rodila i prva samostalna izložba.\nOsnovna ideja konkursa je bila upotreba biorazgradivih materijala.\n100 hotela Srbije\nIdeja je da hotel bude potpuno povezan i uklopljen u ambijent staze. Krov hotela je aktiviran, a nagib padine je iskorišćen tako da se sa staze direktno ulazi u sobe.\nMTV Music loža je prostor privremenog karaktera namenjen hedonistickom uživanju tokom koncerata u Beogradskoj areni.\nIdeja je bila da se iskoristi iluzija treće dimenzije spajanjem transparentnih ploča unutar kojih su izrezani koncentrični krugovi čini suštinu ove lampe.\nOva kašika predstavlja u potpunosti nov proizvod. Inspiracija je uzeta sa hemijske olovke i ženske šnale za kosu.\nNacrtaj svoju lampu\nKoncept rasvetnog tela sa integrisanom pločom za crtanje. Markerom se može crtati po tabli, a brisati krpom.\nSat je duhovita interpretacija engleske reci CAT. Čitano ćiriličnim pismom, dobija potpuno drugo značenje.\nSto sa promenljivom dužinom radne ploče. Sastoji se od bočnih ramova, nogu, fiksne središnje ploče i dva krila, nezavisne ploče čijim izvlačenjem i rotacijom se vrši ekstenzija stola.\nOblik stolice kreiran je prostim račvanjem nogu. One su integrisane sa naslonom za leđa i ruke i zajedno čine stabilnu celinu. Međusobno su spojene paralelnim ramovima, koji se, bočno ukrštaju.\nDallas hotelska soba\nIdejno rešenje koje je osvojilo prvo mesto na konkursu ove kompanije, za dizajn nameštaja hoteleske zobe.\nPolica za knjige, časopise, itd. Ova drvena polica poseduje formu inspirisanu strukturom DNK lanca.\nPrenosivi smeštaj za ekspedicije na Antarktiku. U ovom smeštaju može da boravi jedna osoba, prvenstveno je namenjeno za naučnike i istraživače, i za kraći period boravka.\nOva lampa ima dva dela: tronožni nosač i nezavisni abažur. Različite pozicije se postižu povlačenjem kabla i/ili abažura.\nTISCH je jednostavno ono što njegovo ime znači - sto. Ima ploču i četiri noge.\nANTITHESIS je podna lampa koja svoje balansiranje između različitih pozicija\nGREEN LINE je dizajn nastao kao rezultat čiste simplifikacije. Nekada je jednostavnost linije dovoljna da predstavi celu sliku.\nEUREKA je podna lampa čiji koncept predstavlja satirični osvrt na današnjicu prezasićenu električnim uređajima i uvek prisutnim produžnim kablovima.\nIdeja bazirana na spajanju tečnog i čvrstog materijala, korišćenjem drveta i poliuretanske plastike.\nANIMAL Druga strana evolucije\nVizuelna interpretaciјa anatomiјe životinja, inspirisana skeletnim strukturama koje stvaraju nove forme i pojačavaju snagu, moć i senzualnost ljudskog tela.\nPermanenta site specific instalacija za ledenu dvoranu u Stokholmu. Oko 400 specijalno dizajniranih kućica za ptice su postavljene na frontalnoj fasadi zgrade kreirajući oblik krošnje drveta.\nPermanentna site-specific svetlosna instalacija koja oslikava melodiju grada kroz svetlo.\nOva instalacija napravljena je od 4464 malih bočica koje su ispunjene razlicitim bojama i osvetljene u pozadini.\nRage Against Violence јe projekat koji se bori protiv besmislenog ubijanja i nečovečnog uzgajanje domaćih životinja na farmama.\nSeriјa plakata čiјi јe cilj bio da ponude kritički pogled na događaјe koјi su se desili tokom 2010. Svaki plakat se bavi različitom temom koјa јe šokirala svet u toku јednog meseca.